Bioteknologia kontzeptu gisa Leeds-en (Erresuma Batuan) asmatu zuten 70. hamarkadan. Bioteknologia eta Ingeniaritza Genetikoa azken hamarkadotan sekulako aurrerakuntza izan duten biologiaren adarrak dira. Aldi berean, gizartean bai esperantza bai mesfidantza sortu dute.\nDiziplina arteko eremua da, zientzia eta ingeniaritza artekoa nagusiki. Izaki bizidunekin, horien osagai molekularren edo funtzio biologikoekin egiten du lan. Helburu nagusia, teorian, gizateriarentzat erabilgarria den produktua (elikagaia, sendagaia...) edo zerbitzua (terapia, arazketa...) lortzea da. Hala ere, etekin ekonomikoa tarteko denean, helburuak beste batzuk izateko arriskua izan ohi dute...\nBioteknologiaren muina, hortaz, substantzia onuragarriak kantitate handian industrialki ekoizteko, organismo osoak nahiz sistema biologikoak (zelulak edo egitura azpizelularrak) erabiltzea da. Bioteknologian maizen erabiltzen diren organismoak mikroorganismoak dira, 3 arrazoi nagusirengatik:\nEskala handian hazten eta manipulatzen ondo dakigu. Ezaugarri metaboliko egokiak dituzte, hots, substantzia erabilgarri asko sortzen dituzte eta azkar. Ingeniaritza genetikoko teknikak aplikatzerakoan, manipulatzen errazagoak direlako.\n1.1. BIOTEKNOLOGIAREN GARAPEN HISTORIKOA\n•Gizakiak, neolito garaiaz geroztik manipulatu ditu intuitiboki animali eta landareen herentziak, besteak beste etekin handiagoa eskaintzen zizkioten/dizkioten ezaugarriak hautatuz. •Manipulazio genetikoaren historia, beraz, gizadia bezain zaharra da.\nBestalde, antzinatetik mikroorganismoak erabili dira (inkontzienteki, maiz) hainbat produktu ekoizteko: ardoa, ozpina, ogia, gazta... XVII. Mendean, Espainiako Rio Tinton kobrea mikroorganismoen laguntzaz erauzten zuten.\nHala ere, bioteknologia zientzia gisa XIX. mende erdialdean sortu zen, Pasteur-ek hartziduraren inguruan egindako aurkikuntzekin.\nXX. mendearen bigarren erdialdetik aurrera, ordea, sekulako aurrerapena jasan du, herentziaren oinarri molekularra eta Genomikaren garapenarekin batera.\n1.2. PROZESU BIOTEKNOLOGIKO MOTAK\nProzesu bioteknologikoen 2 talde nagusi:\nA) PROZESU BIOTEKNOLOGIKO TRADIZIONALAK Mikroorganismoak enpirikoki erabili izan dira, eragiten zituzten prozesuak kontrolatuz, baina nola edo zergatik gertatzen ziren jakin gabe. Gizakiarentzat substantzia erabilgarriak sortzeko gai diren mikroorganismoak eskala handian haztean datza, hazkuntzarako funtsezko aldagaiak (tenperatura, oxigenoa, pH-a...) kontrolatuta.\nB) PROZESU BIOTEKNOLOGIKO MODERNOAK\n3 lan-arlo nagusirekin lotuta: Zelulak hazteko metodo berriak, hazkuntza zelularra – Antigorputz monoklonalak – Ingeniaritza genetikoa Jarraian aztertuko ditugu.\n1.3. HAZKUNTZA ZELULARRA\nZelulak in vitro eta euren propietate fisiologiko, biokimiko nahiz genetikoak ahalik eta ondoen kontserbatuz mantentzeko aukera ematen duten teknikei deritze.\nAPLIKAZIOA Hazkuntza zelularra arlo askotan erabiltzen da: minbiziaren aurkako ikerketan, birusen aurkako txertoen sorkuntzan, landare klonen in vitro ugalketan, transplanterako ehunen mantenu zein sorreran, zelulen bidezko proteinen ekoizpenean eta jaio-aurretiko diagnostikoan.\n1.4. ANTIGORPUTZ MONOKLONALAK\nAntigorputz monoklonalak (Mab ingeleraz) antigorputz homogeneoak dira, zelula-ama bakar batetik eratorritako B linfozitoaren klon baten eta zelula tumoral baten arteko fusioaren ondorioz eratuak. Honela sortutako zelulari hibridoma deritzo. Antigorputz monoklonalak molekula berdinberdinak dira, eta guztiek dute espezifikotasun bera.\nFluido biologikoetan (odola, gernua) medikuntzaintereseko molekulak ote dauden jakitea. Gizakien odol-taldeak zehaztea. Farmakoak edo eragile zitotoxikoak kalteturiko zelula edo ehuna izango den antigenoraino eramatea. Minbiziaren aurkako terapietan erabilgarri.\n1.5. INGENIARITZA GENETIKOA\nDNA birkonbinatzailearen teknologia ere esaten zaio. DNA birkonbinatzailea modu artifizialean (berdinak ez diren organismoetako segmentu ez-homologoak erabilita) sorturiko ADN zatia da. Zelula baten, zelula-talde baten edota organismo baten informazio genetikoa aldatzeko aukera ematen duten teknikak biltzen dira; teknika horiek, halaber, genoma batean espezie bereko edo beste espezie bateko indibiduoen sekuentzia genikoak genoman konbinatzeko aukera ematen dute.\nMaterial genetiko manipulatzeko teknikek aukera ezberdinak eskaintzen dituzte:\nDNAren kopia kantitate handiak lortzea (anplifikazio genikoa). DNA baten baseen sekuentzia zein den jakitea (DNAren sekuentziazioa). Transgenesi prozesuak egitea, hau da, ADNaren transferentzia egitea zeluletara edo zelula-taldetara, organismo transgenikoak lortuz. Gene baten funtzioan jardutea eta bere adierazpena aldatzea.\nERRESTRIKZIO- edo MURRIZTE-ENTZIMAK\nErrestrikzio entzimak DNA moztu dezaketen entzima talde bat dira. Entzima hauek ez dute edonola mozten, sekuentzia itu jakin batzuk (errestrikzio-guneak) ezagutu eta moztu egiten dituzte, beti ere modu zehatz eta konstante batean. Errestrikzio entzima bakoitzak bere itu sekuentzia dauka, hots, sekuentzia espezifikoetatik ebakitzen dituzte DNA molekulak. 4-8 basetako sekuentzia palindromikoak izan ohi dira. Kasu askotan ez dute ebaketa zuzenik egiten, baizik harizpiko mutur bakoitzean lau base esekita uzten dituzte, mutur mailakatu itxurarekin. Mutur itsaskor deritze.\nGaur egun 200 errestrikzio-entzima inguru ezagutzen dira. Entzima hauek aurkitu diren organismoaren arabera izendatzen dira, hau da, izendatzeko bakterioaren izenaren lehen letrak eta zenbaki erromatarrak erabiltzen dira. EcoRI entzima Escherichia coli bakterioan ezagutu zen eta “eko erre bat” ahoskatzen da. HindIII, Hemophilus influenzae-n aurkitu zen eta “hin de hiru” ahoskatzen da.\n2. INGENIARITZA GENETIKOAREN ARLOKO TEKNIKAK\nIngeniaritza genetikoa etengabe ari da garatzen. Teknika berriek aukera ematen dute aplikazioak oso eremu anitzetan garatzeko: terapia genikoak, giza proteinen sintesia bakterioetan, gaixotasunen detekzio goiztiarra, genomen sekuentziazioa... Jarraian, ingeniaritza genetikoaren oinarrizko teknikak ikusiko ditugu.\n2.1. DNA BIRKONBINATZAILEAREN ERAIKUNTZA\nDNA birkonbinatzailea DNA molekula artifiziala da, in vitro sortua, bi organismo edo espezie ezberdinetatik eratorritako DNA sekuentziak batuz. DNA birkonbinatzaile hau organismo batean sartzean, modifikazio genetikoa gertatzen da, organismoari ezaugarri berriak emanez edota lehengoetan aldaketak gauzatuz.\nDNA birkonbinatzailea sortzeko bi osagai behar ditugu: bektore bat eta gene interesgarria(k).\nGeneen transferentzia ahalbidetzen duten eragile edo organismoak dira. Gehien erabiltzen direnak plasmidoak eta birusak dira. Hauek erreplikazioa hasteko puntu espezifiko eta ezagunak dituzte. Transferitu nahi dugun genea(k). Normalean, ekoiztea interesatzen zaigun proteina kodetzen duen ARNm-a isolatu eta atzeratranskriptasa entzimaren bitartez, DNA osagarria (DNAc) sintetizatzen da.\nDNA birkonbinatzailearen teknika, funtsean, honetan datza:\nPlasmidoa eta birkonbinatu nahi dugun DNA zatia errestrizio-entzima jakin batekin tratatzen da. Lortutako DNA zatiak plasmidoarekin kontaktuan jarriz gero, hausaz, mutur itsaskorretatik lotuko dira H zubien bidez, jarraian ligasa batek lotuko dituelarik. Honela DNA errekonbinantea duen molekula lortuko dugu. Lortutako DNA birkonbinatuak guk nahi dugun genea daramala ziurtatzeko, maiz antibiotiko baten genea txertatu ohi zaio interesekoa dugun DNA zatiarekin batera. Bakterio birkonbintuak antibiotikodun medioan haziz gero, biziraun beharko luke.\n2.2. DNAaren ANPLIFIKAZIOA\nDNAaren aplifikazioa, anplifikatu edo kopiatu nahi dugun DNA interesgarriaren hainbat kopia egitean datza. 2 anplifikazio-teknika nagusi: A) BAKTERIO-KLONAZIOA B) POLIMERASAREN KATE-ERREAKZIOA (PCR)\nAnplifikatu beharreko genea/geneak bakterioaren barruan sartzean eta bakterioaren hazkuntza bultzatzean datza.\nAnplifikatu nahi den DNA zatia bektore batera lotu (normalean plasmidoak erabiltzen dira) eta bakterio bati transferitzen zaio. Bakterioak azkar zatitzen direnez, denbora laburrean, genea duten miloika bakterio sortu ahal dira. Genea klonatu egin da.\nB) POLIMERASAREN KATEERREAKZIOA (PCR)\nPCRari esker DNA segmentu baten miloika kopia lor ditzakegu denbora oso laburrean eta, gainera, DNA lagin oso txikia abiapuntu izanik ere. Horretarako elementu hauek behar dira:\nAnplifikatu nahi den DNA. Horren muturrak ezagunak izan behar dira, horren kopia hasteko zebadoreak behar baitira. Trifosfato-nukleotidoen kantitate handiak. DNA zebadoreak DNA polimerasa. Thermus aquaticus bakterio termofilotik erauzitakoa erabiltzen da (Taq polimerasa), tenperatura oso altutan (72ºC) jarduteko gai baita.\nPCR teknika 3 faseko erreplikazio-zikloen bidez egiten da. Prozesua 20 aldiz errepikatuta DNA zatiaren milioi bat kopia lor daitezke.\n2.3. DNAaren SEKUENTZIAZIOA\nDNA sekuentziatzeko lehenengo teknikak Fred Sanger eta Walter Gilberten taldeek garatu zituzten 70. hamarkada amaieran.\nGeneen sekuentziazioari esker, organismo oso anitzen eta gero eta konplexuagoen genomak eraiki ahal dira; horrela genomika eta proteomika sortu dira.\nGENOMIKA ETA PROTEOMIKA\nGENOMIKA= izaki bizidunen genoma ikertzen duen diziplina da. Helburuak:\nOrganismoen geneak katalogatzea Gene horien egitura, antolamendua eta funtzioa zehaztea. Elkar eragiteko moduak ikertzea e.a. Giza jardueraren arlo askotan: medikuntzan, nekazaritzan, ingurumenean, e.a.\nEgun, hainbat organismoren genomak jada ezagunak dira. Gizakiaren genomaren sekuentziazioa GIZA GENOMA PROIEKTUAren barruan garatzen ari da.\nPROTEOMIKA= izaki bizidunon proteinen multzoa ikertzen duen diziplina. Proteina multzo horri PROTEOMA deritzo (proteina + genoma). Proteomak, genomak ez bezala, aldagarritasun handia dauka, indibiduoaren, garapen-egoeraren, ikertutako ehunaren zein ingurumen-baldintzen arabera aldagatu baitaitezke, adibidez. Proteomikan erabiltzen den teknika ohikoenak elektroforesi bidimentsionala eta kromatografia dira proteinak banatzeko; aldiz, proteinak identifikatu eta ezaugarriak zehazteko, masen espektrometria.\nGaixotasunen diagnostikorako markatzaileak identifikatzeko Farmako berriak identifikatzeko e.a.\nSecuenciación. Para realizar la secuenciación se coloca en un tubo los cuatro desoxinucleótidos (negro) más un didesoxinulétido (azul), además del primer, el molde y la DNA polimerasa (círculo amarillo). El resultado de la reacción de síntesis son cadenas de distinta longitud. La incorporación de un nucleótido didesoxi hará que termine el proceso de síntesis. Esto se debe a que la polimerasa necesita un grupo hidroxilo en la posición 3’ para poder agregar el siguiente nucleótido (si este grupo no está presente, la polimerasa no puede continuar con la síntesis). Una vez sintetizado el DNA, se realiza una corrida en gel sembrando las productos de las reacciones correspondientes al agregado de cada uno de los nucleótidos didesoxi. De esta manera, se pueden ver distintas bandas correspondientes a tamaños diferentes. Si leemos las calles de abajo arriba (es decir ,de menor a mayor tamaño), tendremos la secuencia del DNA elegido (en orientación 5’ →3’).\nDNA SEKUENTZIAZIOA Bideoa ● Bideoa ● Bideoa\nGiza Genoma Proiektuaren helburua gizakiaren genoma ezagutzea da, hots, 23 kromosometan dauden geneen kokalekua, sekuentzia eta funtzioa jakitea. Proiektua koordinatzeko 1988an, Giza Genomaren Erakundea (HUGO) sortu zen. Hasera batean proiektua 15 urterako bazen ere, teknologiaren garapenak eta inbertsio pribatuak azkartu egin zuen proiektuaren gauzatzea, eta honela 2000rako genomaren lehen zirriborroa aurkeztu zen.\nOndorio nagusiak hauek dira:\nProteinak kodetzen dituzten 38.000 gene inguru ditu genomak (%5a), beraz, gehienek bestelako funtzioak dituzte. Genomaren %50 inguru DNA sekuentzia errepikatuekin osaturik dago, hasera batean “DNA zaborra” gisa izendatu zena eta funtzio ezezagunekoa. Gizaki guztiok genomaren %99,9a partekatzen dugu eta geneek kromosoman duten banaketa oso irregularra da.\nGiza Genoma Proiektuaren eragin batzuk:\n4.000 gaixotasun genetiko baino gehiagoren oinarri genetikoa ikertzeko eta estrategia terapeutikoak sortzeko aukera zabaldu du. Enbrioi-garapena hobeto ulertarazi du. Eboluzioaren ezagupenean lagundu du.\n2.4. TRANSFERENTZIA NUKLEARRA. KLONAZIOA\nKLONAZIOA transferentzia nuklearreko teknika bat da; transgenesi berezitzat har daiteke, eta bertan, genoma osoa transferitzen da. Klonazioaren lehen arrakasta Dolly ardiaren kasua izan zen.\nGizakiengan, aplikazioaren arabera, bi klonazio-motaz hitz egin da:\na) UGALKETARAKO KLONAZIOA\nLehen kasuan dotazio genetiko jakineko indibiduo oso bat lortzea da helburua, eta legalki debekatuta dago gizakiaren kasuan.\nb) KLONAZIO TERAPEUTIKOA edo ugalketara bideratuta ez dagoen klonazioa\nKlonazio terapeutikoaren helburua, aldiz, dotazio genetiko jakineko enbrioi-zelulak lortzea da. Beste zelula-mota batzuetan eralda daitezkeen zelulak, hots, zelula amak, lortzeko iturririk aberatsena enbrioi-zelulak dira. Teknika honen bidez gaixo baten zelulen material genetikoa enbrioietatik lortutako zelula ametan barneratuz, enbrioi-zelulen dotazio genetikoa gaixoarena bezalakoa izango litzateke. Honen helburua gaixo batek duen organo edo ehun hondatua ordezteko behar dituen ehunak osatzea da. Hortaz, transplante baten bidez beste emaile baten ehuna erabilita gerta daitekeen errefusatzea ekidingo litzateke.\nTransplanteetarako organoak eta giza proteinak sortzea. Ama-zelulak sortzea Ehunak, organoak edo organismoak sortzea ikerketarako.\nIndustria-intereseko produktuen sorkuntzan Desagertze-arriskuan dauden espezieen mantenuan Nekazaritzan, abeltzaintzan eta akuikulturan\n3. BIOTEKNOLOGIAREN APLIKAZIOAK\nBioteknologia tradizionalaren bitartez hainbat substantzia kimiko lortzen dira industrian.\nSintesi kimikoa baino merkeago eta errazago\nMikroorganismoak antzinatik erabili dira, elikadura-industrian, meatzaritzan,...\nEdulkoratzaileak (fruktosa, aspartamoa,...); gehigarriak (azido malikoa...); zaporesustatzaileak (glutamato sodikoa). Elikadura-mikroproteinak, adibidez: espirulina-hautsa, legamia lehorra edo algetatik ateratako proteinak. Hartzidura bidez sorturiko beste elikaduraproduktu batzuk:\nArdoa, gazta, ozpina...\n3.2. INDUSTRIA KIMIKOAN\nOinarrizko produktuak: Plastikoak, disolbagarriak, erretxinak, bernizak,... Detergente bioaktiboak: Gehigarritzat entzimak dituztenak (proteasak, lipasak...), orbanak kentzen dituzten bakterio termofiloetatik erauziak.\nBioalkoholak: Hala nola etanola Olio biologikoak biodiesela lortzeko. Biogasa edo gas naturala.\nMineralak biolixibiazio bidez erauziz.\nGehiago jakiteko: Bacterias mineras\n3.5. NEKAZARITZAN ETA ABELTZAINTZAN\nTeknika berriek genetiko eraldaturiko organismoak (GMO) sortzea ahalbidetu dute eta, ondorioz, elikagai transgenikoak.\nNekazaritza-intereseko landareen hobekuntza genetikoa.\nIzurriei eta hebizidei aurre egiten dieten landareak lortzeko aukera Fruitu eta uzta handiagoak lortzea; hazirik gabeko frutak... Produkzioan errendimendua eta kalitatea hobetzea. Gaixotasunei aurre egiteko Hazkunde azkarreko espezieka sortu Txertoak, farmakoak, organoak,... lortzeko animalia transgenikoak sortzea\nAnimalien hobekuntza genetikoa.\nTransgenikoen hedapenak eztabaida bizia sortu du, ertz asko dituen gaia baita:\nFarmakoak lortzea Animalia-ereduak sortzea Terapia genikoa\nOinarri genetikoa duen gaixotasun bat organismoan geneak sartuta tratatzean oinarritzen da. Gene egokia sartuta, gene akastunek sorturiko eragina zuzentzen da. Arazoak:\nGenearen integrazioa zoriz gertatzen denez genomaren barruan, gene garrantzitsuak zatitzea ekar lezake. In situ eta ex vivo tekniketan, sartutako geneek ez dute proteina kantitate nahikorik sortzen. Efektu terapeutikoa eskasa da.\nGenetikoki eraldatutako animaliengandik transplanteetarako organoak lortzea, errefus inmunologikorik sortuko ez dutenak (autotransplantea)\nLurzoruaren, uraren edo airearen kutsadura ezabatzen duten prozesuen multzoa, mikroorganismoen deskonposizio-jarduera erabiliaz.\nSubstantzia toxikoen narriadura: plagizidak, petrolioisuriak, metal astunak...\nLurra arazteko tabako moldatua Renovogen enpresa, aplikazio-adibide bat\nHondakin-uren arazketa biologikoa Konpostajea\nProduktu bionarriagarrien sorkuntza\nMikroorganismo batzuek polimero bionarriagarriak sortzen dituzte erreserba substantzia gisa. Hauek bioplastikoak eta poliuretanozko aparrak sortzeko aukera ematen du.\nGaltzeko arriskuan dauden espezieak suspertzea\n4. BIOTEKNOLOGIAREN ETIKAETA GIZARTE-ALDERDIAK\nIngeniaritza genetikoak eztabaida bizia sortu du jendartean. 5 gatazka-iturri dira azpimarragarriak:\nGene terapiaren arriskua\nEfektu sekundario ezezagunak Oinatz genetikoaren erabilera okerrak. Diskriminazio genetikoaren adibide bat 60. hamarkadan EEBBn eman zena anemia falciformearen inguruan. (ikusi wikipediako artikulu honetan, bukaera aldera)\nGiza manipulazioa eta diskriminazioa\nSelección genética: el MundoReal™ cada vez se parece más a Gat\nBioteknologia “gizarte garatuon” esku dago soilik. Patenteak: geneen patenteak, genomen patenteak, izaki bizidunen patenteak...\nArma biologikoak Informazio ezkutatu. Gardentasun eza.\nEHUSFERA. Genetika eta medikuntza Discriminacion genetica Biosfera proiektua\nGATTACA THE ISLAND CODIGO 46 Arroz transgenico: La nueva amenaza Giza genoma aztergai Erroboten bidez giza azala sortzen ari dira Escépticos: ¿Modificación genética?\nDocuments Similar To 19.BIOTEKNOLOGIA_anaya


SMS Casino Guneak Games - Cool Play Mobile Online\n100% to £ 200 € eman\nKlik erabiltzea Gure Web Your Ongi Deals biltzeko bidez\nCool Play Top Online SMS Casino Guneak Gaming\nA Cool Play SMS Casino Guneak Iritzia arabera MobileCasinoFun.com\nkokapena erosotasuna, erraza irisgarritasuna, herri-jokoak, benetako dirua apustuak, eta liluragarriak hobariak mobile casino guneak eskaintzen dituen abantailak handiena. SMS gordailuak egiteko akordio are gozoagoa.\nGoian aipatu ezaugarri guztiak eskainiz gain, Cool Play Kasinoa online jokoa munduan identitate desberdin bat irabazi ditu. kreditu The Gamers tratamendua Premium (uste 100% cash atzera eta free bira) eta bere nabarmenak joko-menu doa. Play Cool at Play orain £ 200 hobariak batera!\nMobile Casino Bonuses- duina, ohikoa eta anitza\nlehen gordailuaren bakoitzak 100% cash bat jaso back ($ £ € 200. arte) da astelehenean bereziak Eskaintza pertsonalizatua bonus jokalari bakoitzak, bere joko estiloa egokitutako kodea da.\nThe Eguna saria du joko free bira da. The Sunday Pozik Orduak (eguerdian eta gauerdia arteko) eskainiko% 20 cash back-kodea HAPPY egindako gordailu guztietan.\nAsteko Sorpresa barne hartzen bonus errondak hautatutako Slots partidak gunean.\nLive Casino Dealer jokoak jarri asteburuan% 30 askoz cash saria atzeko metatzen apustuak (gehienez $ £ 300. €) Erruleta Table asteburu bonus litekeena bat barne % 25 cash gordailuak on atzera.\nHaien Hilabete zehatz jorratzen artean, free bira (20 baino gehiago aldiz at), jackpot marraztu sarrerak, basa eskudirutan 1000 $ £ € sariak, eta egunero ausazko cash 10 $ £ € tanta.\nOnline Casino Games-entretenigarria, jasoz Adibideak sorta selektiboa a\nBetidanik erakusgai dira joko bikaina aukerak. Haien jolasak 250 baino gehiago bilduma barne hartzen bezalako Slots Thunderstruck II, Thrones zirrikitua of Game, Foxin irabazi, eta Jurassic Park.\nMahai-jokoak 'atalean Blackjack, Poker, erruleta, eta Baccarat dauka. Kasinoa, gainera, kirol zuzeneko erruleta, Blackjack, eta Poker mahaiak.\nAhal duzu utz & benetako dirua ateratzea SMS erabiliz. Casino guneak baimendu duzu gauzak ordaindu telefono kreditu seguruagoa eta errazagoa baita. Hala ere, Cool Play Casino ere onartzen Visa, MasterCard, eta beste kreditu-eta zordunketa txartel guztiak.\nGehienezko eta gutxieneko kasinoa gordailua mugak dira 5000 $ £ € eta $ £ hamar € hurrenez hurren. erretiratzea mugak arteko 20 $ £ € eta 3000 $ £ € aldatzen dira. Parte Cool Play kasinoan gaur!\nBegiratu gure Top SMS Casino Guneak Table Jarraian!\nBezeroaren Zerbitzua- Live eta Lagunarteko\nThe kasinoan zuzeneko txat aukera aktibo dago eta 6 AM 11 PM izateko. kasuan offline da, posta elektroniko bat utzi dezakezu.\nDerrigorrezko erantzunez muga 48 hasierako kontaktua ordu barruan.\nAlde batera diseinu ikuspegitik, kasinoa gune funtzio nahiko ondo aldez libreko nabigazioa eta joko esperientzia bati laguntzeko. It primeran funtzionatzen Android, iOS, Windows eta Mac on plataformak.\nSegurtasuna-Get You Bi geruzetan Babesa\nKasinoa Hau UK Jokoa batzordeak eta Malta Jokoa batzordeak pean erregistratu.\nhalaber enplegatzen dituzte 128 bit-SSL enkriptatzea, hau da teknologiako saioan kode bat babesten duten gure unibertso deskodetzeko bizitza baino askoz denbora gehiago behar luke hitz egiten.\n500 baino gehiago jolasak, goi Slot, mahai jokoak, eta Live Dealer Lounge\nmahaigaineko eta sakelako joko Windows, Mac, Android, eta iOS onartzen\njokoen oso seguru\nQuick catering gamer gai sistema\nBeren kasinoa mobile pay gordailuak Safe telefono kreditu & SMS\nCasino Gune diseinu minimalista onartzen\nzenbait goi-apala Slots eta jokoak gozatu ahal izango duzu, hasiko of 10 $ £ € gordailu txiki bat jolasten, eta ordaindu SMS erabiliz. Casino gune diseinu gaiak ez ezik, leku hau aukera bat merezi du. Ia ziur eztanda izan dituzu han gara. Baina, jakina, izan erantzule. Play Cool Play kasinoan orain £ 200 eskaintzak batera!\nA Cool Play SMS Casino Guneak berrikuspena egiteko MobileCasinoFun.com


kritiken hemeroteka » Ikuspuntuak\n« Nola desagertu? | Barrikadak trenbidean »\nIkuspuntuak Igor Estankona / Deia, 2003-09-23\nEz dira inondik ere lauak liburu honetan irakurleak aurkituko dituen hitzak, ezpada lau hitz edo lau hizkera desberdin. Funtsean artikulugintzan aritzeko lau modu dira orain eskuragarri ditugunak generoari efimerotasuna lapurtu dion argitalpen honekin. Koldo Izagirre, Anjel Lertxundi, Xabier Lete eta Ramon Saizarbitoriak 1993ko azarotik hasi eta 1994ko uztaila bitartean igandero Euskaldunon Egunkarian idatzitako artikuluak biltzen ditu “Hitz lau” honek. Martxelo Otamendik hitzaurrean dioen legez, hastapeneko garai haietako ahalegin ausartenetarikoak izan ziren laukote honen lanak. Hala dela ohartzen da edozein, artikuluen luzera, sakontasuna eta aniztasuna kontutan hartzen baditu.\nAipatutako komunikabidearen itxieraren aurrean loak hartu ez eta langileen aldeko argitalpena tajutu dute Editore Elkarteak eta idazleek eurek. Keinuaren garrantzi praktikotik harago literarioki ere urregorriaren pisua daukan lana da hau, denborak oso ondo tratatu dituen hogeita hamalau artikuluek gogoetarako gonbite ederra izaten jarraitzen dute eta. Hori ez zaio zor denboraren muga bera gainditzeko gaitasun berezi bati, denboren eta gaien errepikapen hutsa den historiari baino. Izan ere, sakonki aztertzen dena beti da baliogarri. Hala behar denean irakurleak egingo dizkio egokitzapenak, gaurko egunera ekarriko ditu anakronismo arinak. Artikulu denak bilduta edukitzeak, gainera, idazleen arteko ika-mikak hobeto jarraitzea ahalbideratzen du, bakoitzaren jarrera definituago bat erakutsiz. Interesgarria da jarreretan ezezik idazle bakoitzaren estiloan arreta jartzea, hitz potoloekin gauza finak eta hitz finekin gauza potoloak esaterako orduan laurak diren arren maisu, bakoitzak bere tonua baitarabil. Putzurik putzu dabilen irakurleak zail izango du irakurketa uztea, ondoren zer datorren jakiteko nahia pizten baitu gaien eta ikuspuntuen aberastasunak. Erritmo biziko irakurketa, inondik ere.\nKoldo Izagirre zapataren azpiko txiklea bezain gozoa da, Anjel Lertxundi zaldirik gabeko zalduna, Xabier Lete sagardotegiak nahiago dituen filosofoa eta Ramon Saizarbitoria japoniako zetaz bildutako makila. Laurek dute hala ere puntatik puntara eta konkretutik abstraktura salto egiteko gaitasun berezko hori. Bakoitza bere lekuan dagoelarik zelan mugitzen diren ikusi ahal izatea nahikoa arrazoi sendoa da liburua erosteko, beste arrazoiak arrazoi.


Jardunbide Egokien Katalogoaren laugarren edizioa - Itsas Garapen Elkartea Flag Jardunbide Egokien Katalogoaren laugarren edizioa - Itsas Garapen Elkartea Flag\n20 July, 2021 Ekaitz Urtiaga Martinez\nArrantza Taldeen Espainiako Sareak Jardunbide Egokien laugarren Katalogoa argitaratu du, Espainiako geografiako lurraldeetan abian jarritako eta Arrantza Sektoreko Tokiko Ekintza Taldeek dinamizatutako ekimen, arrakastatsu eta originalei zabalkundea ematen jarraitzeko eta, horrela, eraginkorrak izan diren ideiak dituzten balizko sustatzaileak gidatzeko, eta ekimen horiek beste ingurune eta lurralde batzuetara helarazteko.\nItsas Garapen Elkarteak diruz lagundutako hiru proiektu nabarmendu dira aurtengo edizioan:\nBRAI-KANTAURI itsasoarekiko eta euli bidezko arrantzarekiko grina duten pertsonek bultzatutako enpresa da, eta e2019, euren pasioa lan bihurtzea eta Donostiako kostaldean eta inguruetan esperientzia nautiko paregabeak eskaintzea erabaki zuten. Eskaintzen dituzten esperientziak euskal kostaldean zehar ibilbide erregularrak eta pertsonalizatuak, arrantza irteerak eta itsas eta garraio pribatuaren zerbitzua dira.\nHAMARRATZ: sustatzaileak Andoni Chinchilla Tamayo eta Anne Aguirre Eguibar senar-emazteak dira. Bi sukaldari horiek 10 urte daramatzate elkarrekin lanean Zumaiako Udalaren jatetxean. Urte horietan, gaur egun menuetan eskaintzen ez diren arrainak egiteko prozesuak ikertu eta landu dituzte. Ikerketa hori, funtsean, itsasertzeko arrainetan egin da. Arrain horiek lehen kontsumitzen ziren, baina orain, ezjakintasunagatik edo merkaturatzen ez direlako, jendeak ez du ez kontsumitzen ez eskatzen.\nItsasaurre Pescado S.L. enpresak hainbat urte daramatza arrainak eta itsaskiak banatzen eta egiten. Ondarroako portuan dago, eta bere bezero garrantzitsuenak s egunero arrain eta itsaski freskoa zerbitzatzen duten ostalaritza establezimenduak dira . Bezeroei balioa emateko orduan enpresak duen inplikazioa ikusarazteko modurik onena da proiektu hau. Ez da ohikoa arrain-hornitzaile batek bere jarduerari bere produktua modu berritzaile eta bakarrean saltzeko modu berriak proposatzeko ikerketa-ekimenak gehitzea, bezeroei lagundu diezaieketen proposamenak esploratuz eta merkatuan ez dauden produktu berriak erabiltzeko esklusibotasuna emanez.\nAurreko katalogoetan erabilitako, lan-metodologia bera erabili da. Jardunbide egoki gisa katalogatutako ekimenen behin betiko hautaketa proiektu anitzen azterketa xehatua egin da , irizpide multzo batean oinarrituta eta alderdi jakin batzuen arabera (eragiketa mota eta lurralde-ordezkagarritasuna).\nIldo horretan, proiekturik aipagarrienak jasotzen saiatu dira, proiektuak OPDren barruan kokatzen diren “eragiketa moten” arabera (balio erantsia, dibertsifikazioa, soziokulturala, ingurumena, gobernantza), bai eta 2019-2020 deialdietan proiektuak onartu zituzten autonomia-erkidego guztiei ordezkagarritasuna ematen ere.\nHalaber, proiektu edo ekimen bat “jardunbide egoki” gisa hautatu ahal izateko kontuan hartu diren irizpideak jarraian adierazten dira, baina ez da beharrezkoa irizpide guzti-guztiak betetzea:\nJasangarria, ingurumenaren, ekonomiaren eta gizartearen ikuspegitik.\nEgoera ahulean dauden kolektiboekiko sentikorra (emakumeak, gazteak, desgaituak, etab.).\nParte-hartze prozesu baten emaitza.\nKatalogo hau ATETekin izandako etengabeko lankidetzaren emaitza da; horregatik, REGPk eskerrak eman nahi dizkie bertan parte hartu duten eta inplikatu diren ATETei, eta bilduma berri hau egin ahal izan dute, aukeratutako proiektuei buruzko galderei erantzuteko orduan izan duten eskuzabaltasunagatik eta jarrera onagatik.\nKatalogoa esteka honetan dago eskuragarri:\nBerriak jardunbide egokiak permalink


Ospakizun baten bozkarioz datorkizu, irakurle, Senez aldizkariaren zenbaki hau: 1984ko urtean kaleratu zuen Martuteneko Itzultzaile Eskolaren inguruan bildutako itzultzaile talde aitzindariak aldizkari honen lehen zenbakia, geroago EIZIEk bere esku hartuko zuena. Hogei urte luze beteak ditugu, beraz. Ospakizunak izango du berariazko atal bat, aldizkariaren ale guztiz berezi baten bitartez, baina eskuartean duzun honek jaso nahi izan du, baita ere, urteotan egindako urrats esanguratsuenen azalpenik.\nPoesiaren itzulpenak zabaltzen du, berriro eta azken urteotako bideari jarraiki, aldizkaria. Itzultzaile mordoxka baten lanak dira, debozioz baino gehiago, amodioz egindakoak, euskaratutako poesiaren webgune bat noizbait osatzeko xedez egindakoak, proiektu guztiz komunitario baten barne. Anton Garikano bazkideak lagundu digu, proiektu horretako euskarrietako bat den heinean, poemok biltzen, hautatzen eta argitaratzeko prestatzen. Berari bezainbatean lore-sorta hori ederreztatu duen itzultzaile bakoitzari eman behar dizkiogu eskerrak, noski.\nAldizkariaren oroimena berreskuratu nahi izan dugu elkarrizketaren atalean, orain arteko 20 urteren ibilbidean Senez-ek izan dituen zuzendariak solasera elkarretaraturik. Fernando Rey bazkideak egin du, ez dugu esango moderatzaile zeregina oraingoan, alderantzizkoa baizik, harrotzaile eginkizuna esan behar genuke, elkarrizketaren hezurra eta mamia ongi taxutzeko lana ederki kostata hartu baitu bere gain.\nOndoren, gure ohorezko bazkide Pedro Berrondoren Don Kixote Mantxa'ko lanaren iruzkin bat eman dugu argitara, hura hil zela urtea betetzen zenean Oiartzungo herriak antolatutako omenalditxoaren harira.\nZenbaki honi muin berezia ematen dion atala dator azkenik: EIZIEk 2004ko maiatzaren 5etik 7ra, HAEEko Itzultzaile Zerbitzu Ofizialaren laguntzaz, Donostian egindako zuzenketen gaineko jardunaldietan entzun ziren mintzaldiak. Lehenengo aldiz heldu zion gure elkarteak zuzenketaren gaia modu zabal eta sakonean aztertzeari, eta garbi baino garbiago azaldu zen itzultzaileengan (baita editoreengan eta beste askorengan) jakin-min ikaragarria pizten duela. Horregatik erabaki dugu han emandako mintzaldiak orriotara ekartzea, jardunaldietan izandakoentzat oroigarri, eta beste guztiontzat jakingarri.\nHorrela osatu dugu, beraz, aldizkariaren 20. urteurreneko zenbaki hau. Orain arteko ibilbidean, aise esan genezake Senez aldizkaria euskal itzulpengintzaren aitzindaritzan izan dela beti, hain zuzen ere itzulpengintzak eta itzultzaileek garabide galanta izan duten urteotan. Iraganaren ondareari etorkizunean eusteko adorea, horixe besterik ezin diogu opa elkarteari eta aldizkariari!


Upcoming - Hesian + Lain\nHome Upcoming Details - Hesian + Lain\nHesian + Lain\n2011.12.01 21.30 Where:\nAurresalmenta: 5,00 e (Kafe Antzokia, kafeantzokia.com). Txarteldegian: 8,00 e. Zenbat Gararen LAGUNAK: 4,00 e\nHesian Altsasuko taldea disko berriarekin datorkigu. Taldeak, agertokietan urte batzuk daramatzan arren, hasieran bezala segitzen du konektatzen bere publikoarekin. Izan ere, lehen bulkadan, lehen begiradan, lehen intuizioan sinesten dutenetakoak dira. Hasierako ilusioarekin jarraitzen dute, nahiz diskoz disko aurrerapen handiak erakutsi. “Hitzetik” laugarren lan hau, euren garapenaren azken urratsa da, orain arteko biribilena. Pitzadurarik gabe azaltzen zaigu diskoa, trinkoa da, nahiz mamiari, nahiz itxurari dagokionez, osoa. Aldi berean indartsua eta samurra da, zitala eta gozoa batera, eta pentsatzeko betarik eman gabe, ziztada batez harritzen gaitu goitik behera, tximista argitsu batek bizkarrezurra zeharkatuko baligu bezala.\nBeraiekin Lain Villabonako talde gaztea arituko da beraien bigarren lana -"Leihoak"- aurkezten. Pop kitzikagarria, bizia eta iradokitzailea. Kantariak neskak izateak ematen dion berezitasunak, eta talde gisa duten ezaugarri naturalak, aparteko lekua eskaini die Euskal Herriko publikoaren artean.


Saritutako materiala - CEIT-IK4\nCeit-IK4 zentroko Materialen Dibisioko ikertzaileek AIST Gilbert R. Speich Award saria irabazi dute hirugarrengoz, azken bost urteotan\nEta ez da kasualitatez izan. Ceit-IK4 zentroko Materialen eta Fabrikazioaren dibisioa da zentroko handiena, eta bertako ikertzaileek egiten duten lan handiari esker arrakasta itzelak izan ditu. Horien artean azkena, AIST amerikarrak ematen duen AIST Gilbert R. Speich Award saria. Saria metalurgia fisikoko artikulurik onenari ematen zaio, eta aurten “Relevance of Time Between Last Deformation Pass and Accelerated Cooling on the Microstructural Refinement in Nb and Nb-Mo Microalloyed Steels” izena daraman artikuluari egotzi zaio. Pasa den urteko udazkenean Columbus-en (Ohio) burutu zen MS&T’15 Kongresuan aurkeztu zen. Honekin, beraz, azken bost urteotan hirugarrenez jaso du sari entzutetsu hau Ceit-IK4 zentroko ikertzaileen taldeak (2012, 2013 eta 2016).\n70 herrialdetako 18.000 kidek osatzen duten AIST elkartearen aintzatespenak inpaktu handia du maila akademikoan nahiz industrialean, izan ere, elkarteko bazkide gehienak altzairuaren enpresa ekoizle eta manufaktura-enpresetakoak baitira. Artikuouaren egileetako bat den P.Urangak aitortzen duenez, “aintzatespen oro positiboa da ikerkuntza-lanei jarraipena eman ahal izateko. Duela 20 urte baino gehiago ekin genuen bidea egokia izan zela aditzera ematen du, eta industrian duen aplikagarritasuna erreala dela”. Modu horretan, aintzatespen honek industria-sektorearen ateak irekiko dizkiela uste dute taldeko kideek, “prozesu errealetan duen aplikagarritasuna frogatu baitugu”.\nEgileek -Gorka Larzabal, Nerea Isasti, J.M. Rodriguez-Ibabe eta Pello Uranga- azken ijezketa eta hozte-uraren kontaktuaren artean iragandako denborak amaierako mikroegituran duen efektua aztertu dute saritutako artikuluan. Horregatik, egileen iritzian, iragandako denbora hori egoki kontrolatuz gero, amaierako propietateak hobetu daitezke eta prozesuaren egonkortasun handiagoa lortu. Behatu denez, Molibdenoa gehituz gero prozesuaren efektua minimizatu daiteke, amaierako mikroegiturari egonkortasun handiagoa emanez.\nCeit-IK4 zentroko Materialen eta Fabrikazioaren dibisioa 100 ikerlarik baino gehiagok osatzen dute eta horietatik 25ek altzairuaren ekoizpen eta egokitze prozesuaren ikerketa-esparruan dihardute lanean. Gaur egun 30 ikerketa-proiektu baino gehiago dituzte abian altzairuaren ekoizpen-lerroan, eta seguru asko ez da jasotzen duten azken aintzatespena izango.


Vicomtech-IK4 Open URC Aliantzako kide fundatzaile\nVicomtech-IK4k Open URC Aliantzaren sorkuntzan parte hartu du. Irabazi-asmorik gabeko elkartea da hau eta berezko teknologia eta estandarrak garatu eta bultzatzea du helburu Informazioaren Gizartea denon esku egon dadin, gailu elektriko eta elektronikoek dakartzaten hesiak puskatuz.\nAliantzaren helburua erabiltzaile guztiak integratzea da, bereziki ezagutza teknikoak edota aniztasun funtzionala dutenak, Sarbide Unibertsala bermatuz. Horretarako Open URC Elkarteak estandar eta teknologiak garatzen ari da pertsonek prestatutako eta egokitutako Urrutiko Kontsola Unibertsalak (urrutiko aginteak) izan ditzaten. Gainera gailuak ulerterrazak izan daitezen eramango duten zigilua ere sortuko da.\nOfizialki Saarbrückenen (Alemanian) sortu da Open URC Aliantza eta Vicomtech-IK4 kide fundatzailea da. Interesa duen edozein erakundek (enpresa, instituzio publiko edota ikerketa erakundeek) parte hartu dezake Alintzan. Europar Batasunaren oniritzia dauka Aliantzak eta e-Inklusioaren eremuko europar ikerkuntza proiektu ezberdinen emaitza bezala sortu da (I2HOME, VITAL, BRAINABLE eta beste).


Rangen - Wikipedia, entziklopedia askea.\n48° 39′ 57″ N, 7° 28′ 37″ E / 48.6658°N,7.4769°E / 48.6658; 7.4769Koordenatuak: 48° 39′ 57″ N, 7° 28′ 37″ E / 48.6658°N,7.4769°E / 48.6658; 7.4769\nHohengœft, Knœrsheim, Willgottheim, Zehnacker eta Zeinheim\n102 (%51.5) 96 (%48.5)\nRangen Frantziako udalerria da, Rhin Beherea departamenduan dagoena, Ekialde Handia eskualdean. 2013an 167 biztanle zituen.\n2007an Rangen udalerrian erroldatutako biztanleak 167 ziren. Familiak 66 ziren, horien artean 11 pertsona bakarrekoak ziren (4 bakarrik bizi ziren gizonak eta 7 bakarrik bizi ziren emakumeak), 22 seme-alabarik gabeko familiak ziren, 29 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 64 etxebizitza zeuden, 59 familiaren etxebizitza nagusia ziren, 1 bigarren erresidentzia bat zen eta 4 hutsik zeuden. Etxebizitza guzti hauek 64etxeak ziren. 59 etxebizitza nagusietatik 55 bere jabearen bizilekua ziren, 4 alokairuan okupaturik zeuden eta 1 doan lagata zegoen; 1ek bi gela zituen, 4 etxek hiru zituzten, 12 etxek lau zituzten eta 43 etxek bost zituzten. 54 etxek euren parking plaza propioa zuten azpian. 21 etxetan ibilgailu bat zegoen eta 34 etxetan bat baino gehiago zituzten.\nRangen udalerriko biztanleria-piramidea 2009an .\n2007an lan egiteko adina zuten pertsonak 98 ziren, horien artean 77 aktiboak ziren eta 21 inaktiboak ziren. 77 pertsona aktiboetatik 75 lanean zeuden (41 gizon eta 34 emakume) eta 3 langabezian zeuden (1 gizon eta 2 emakume). 21 pertsona inaktiboetatik 10 erretiraturik zeuden, 6 ikasten zeuden eta 5 "bestelako inaktibo" gisa sailkaturik zeuden.\n2009an Rangen udalerrian 65 unitate fiskal zeuden, 183 pertsonek osaturik. Pertsona bakoitzeko diru-sarrera fiskalaren mediana urteko 22.464 euro zen.\n2007an zeuden 8 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen eta 1 informazio eta komunikazio enpresa zen.\n2000. urtean Rangen udalerrian 9 nekazaritza-ustiategi zeuden, 275 hektarea erabiltzen.\nHohengœft (0,5 km)\nZeinheim (1,0 km)\nZehnacker (2,0 km)\nKnœrsheim (2,0 km)\nWillgottheim (2,5 km)\nLandersheim (2,9 km)\nWintzenheim-Kochersberg (2,9 km)\nWesthouse-Marmoutier (3,0 km)\nCrastatt (3,7 km)\nKleingœft (3,8 km)\nMaennolsheim (3,9 km)\nBNF: 15271525m (data)


San Antolinak 8 egunetik 5era? – ZERESANA\nSan Antolinak 8 egunetik 5era?\nOindik iraila urrun badago be, Txosna Batzordia hasi da dagoeneko lanian, jai herrikoi eta partehartzaile batzun aldeko lanzan pausu gehiago emon nahian. Hori aprobetxata, iaz hasitako eztabaida bati buruzko iritzia jasotzeko inkesta bat zabaldu dabe euren blogian.\nIazko San Antolinen bueltan entzun zan lelengoz lekittoko jaiak 8 egunetik 5era laburtzeko aukerien inguruko eztabaidia. Behin antzarrak pasata, lekittoko jaiak amaitutzat emoten ei ditu gehienguak eta urtetik urtera hori nabarmenago bihurtzen doialako. Hasierako zurrumurru hori, bere horretan geratu zan eta inork ez eban gehiago kontua aipatu.\nOin, Txosna Batzordia barriro be martxan ipini danian, eztabaida hori berreskuratu nahi ixan dau. Ez berak bultzatu nahi daben ezer dalako, guztiz kontrakua baino. Kontuan izan bihar da, aurreko urtian txosna guneko jaien inguruan aldaketa handi bat egon zala, eskeintzia herriratu eta zabalduz, bestiak beste, antzarrak pasa ondorengo egunak indartzen saiatuz.\nZergatik laburtu San Antolinak? Egia da irailen 5etik aurrera lekittarrok ez dogula jaijetan parte hartzen? Kantitatia eta kalidadien arteko eztabaidia da? Edo sakonago doia, jaien ereduari buruz? Zer uste dau Anterok honen guztien inguruan? Eta gure Antolintxuk?\nSeguru gagoz eztabaida honek zer esan handia emongo dabela. Baina ez dago dudarik gure herriko jaien nortasunaren inguruan hausnartzeko balioko dabela, jaien ixaera herrikoia berreskuratu eta irailen 5etik aurrerako hiru egunetan jaiak ospatzen eta parte hartzen segitzeko biharrixanaz konturatzeko.\nInkestan bozkatu nahi badozue, lekittokotxosnak.blogspot.com helbidian daukazue aukeria, eta zeuen iritzia meon nahi badozue, berton idaztia baino ez daukauzue!\nEgilea zeresanalekittoArgitaratze-data 2011/02/21 2011/02/21 Kategoriak Kategori gabea\n9 erantzun “San Antolinak 8 egunetik 5era?” sarreran\nNik neuk hillen 7 eta 8jan parrandak einikua naz, eta zeozer eonbada parte hartudot be bai aldan neurrijan. Baina astokeri bat irudijtzen jat 7 eta 8 kentzia, zeba eztolako jenterik? hori betiko kontua da, baina nahiku gara neuan 5 katu parrandak eta gauzak antolatzeko zeba ez gara izango nahiku jaijetan ba?\nAurten be hillen 7jan edarra enjot parrandia! Nik neuk zozer proposatuko neuke, hillen 3an gazte eguna etxen bada ba hillen 7jan herrittarron euna, zozer diferentia, orijinala edo… baina holan ixanbadira onarte jaijak zeba aldatukou ba? askotan jentia antzarretan agobijata juten da etxera, eta 7jan lsaijao borobiltzen dau bere jaija! eztabenak nahi ez etxia dabela eta nhijo badau 5ian amaitxu bere arazua da, ni neutzako onarte 1,3, 5, eta 7 zekula falta eztotezen egunak izan dira eta holan seitzia espero dot. Okurriduten bajat zozer proposatukot!\nNiaittik betiko modura segitzia daukela jaijak, al dabenak 7 ta 8 be zelebrako ditxuz ta ezin dabenak eztitxuz zelebrako. Baña ortik, egun bi horrek kentzera badao aldia.\nGogorra iruditzen jat, beste batek aipatu daben modura. Bakotxak beren inplikaziño puntua dauko jaijakin, batzuk al daben gauza danetan parte hartzen dabe ta beste batzuk parte hartu birkuan, hondartzara juten dira. Arazo handi bat hori da, jente askok daukola buruan gabaz bakarrik dizela jaijak ta eztot uste 7rako ta 8rako gauza barrijak antolatuta, konponduko zanik arazo hau. Jentiak pentsa bir dau, bat geijao ixatia jaijetan oso inportantia dala ta ez jauztia betiko kontuetan: “ni faltatiarren ez da igarriko ezer…”\njaiak jaiak dira? Bai San Inazioak be jaiak dira, mesetara joan da gero txikito bi hartu… jaiak jai herriko jendiak egiten ditu. Da ados, lekittarron kulpia da… niri lekitton lotsatu egiten nau hilen 7an da 8an jaiak dirazela esateak be. Da lekittarrok ez dogu behar inor kanpokorik, baina bertokuok bai behintzat, ezta? Da gaur egunian danok biharra kanpoan eginda….norek hartuko dau 7a edo 8a jai ba? Ez dakit eh, dana dala, jai egunena baino gauza gehiago be badagoz eztabaidatzeko!\nUste dot ezin leikezela jaijak laburtu 8 egunetik 5 egunetara. Nahiz eta antzarretatik aurrera jenderik ez egon, jaijak jaijak diraz. Ganera, kanpoko jentia bihar da ala Lekittoko jaijak osatzeko?? Ta nire ustez eztauko kulpia egitarauak, lekittarrok daukau kulpia, ze egitaraua eon eoten da, baina nahijao ixaten dou norbere ohian lo sakon eon! Ta disfrazena… Hillen 7jan urtero ataraten da disfrazateko proposamenen bat, ta nor ikusten da disfrazata? Ba ija antolatzailiak eurak bez!\nBa nitzako masifikazinoien arazoa ez da, aunque ados nago, esan dozunagaz… lekitton masifikazinoia antzarretan, da aurreko zapatuan emoten da… eta beste egun danetan? Zergatik lekitton ez da egunezko jairik aurrera eruaten? Nik ez dot ikusi beste herri baten bez, lekittarrok jaietan resakia pasateko erabiltzen dogun beste denbora. Juergia, hondarra, eta juergia… hori dira jaiak?\nEz dakit he, baina uste dot, inok ez dabela 8 juerga botaten!\nFloyd Hasselbaink-k dio:\nNik pentsaten dot, jaiak zelan ulertzen doguzen dala eztabaidatu biharrekua. Azkan aldian, jaien masifikazioa bat emon da (zergatik?), eta jende asko dagozenetan, geruago eta jende gehiago juaten da, eta jenderik juaten ez danetan, desagertzen arriskuan topaten dira (Ipaster adibidez).\nJaiak = 8 mozkor? Zergatik hilen 5etik aurrera ez (beste aukeraren bat)? Jenderik ez dalako etorten?\nOngo urtian antzarrak aste barruan, ikusiko dogu zer pasaten dan eta zelan gure iritzia aldatzeko ere balio daben. Elantxoben Madalenetan, seguru on gehiago gozatzen dabela herritarrak.\nNik neuk nahijao kalidadia kantidadia baino.\nEin ahaleginak egun danak publiko danentzako (haur, gazte, heldu,…) egitarau potente bat etxen eta ez hartu helburutzat 8 egun ein biharra (jente askok harrotasunez diño gure Lekitto maittian 8 eguneko jaijak daukauz!)…Ez ahalegindu Aste nagusi bat etxen 7000 biztanleko herri baten.\nAdos nago jaijak gehiago aprobetxa bir dirazela esaten dozuenokin, tontokeri eta aitzaki eskas barik, jaijak 8 egun badira, ba 9jan hasi eskolan, unibertsidadian, lanian edo danalakuan (ze kulpia ez dauke institutokuak bakarrik)… baina honen aurrian, hau lortzen ez bada, jaijak laburtzia planteatia gogorra iruditzen jat.\nNik jaijak 8 egunetan itxiko neukeze, baina “laletxe”… 7 eta 8 be aprobetxa ein bir douz juergarako… zozer antolatu jentia animateko (disfrazak gure herrijan matxaka eitten dabe…). Joder Marinan ez badao juergarik emoten dau herri osuan ezin dala ezer eon!!!\nBueno, eztabaidia hasten doia, azkanean galderia da, jaiak zer dira? Da irailen 6, 7 eta 8an, lekitton ez dira jaiak!! Nitzako edo jaiak berreskuratzen dira horretan egunetan be…. edo bestela, bilbotarrenak egitearren, 8 eguneko jaiak daukaguzela, ez dau merezi, gaztetxuak, institutokuak be ez badira urteten ja 7an ta 8an, klasiak 7an hasten dirzelako… en fin!!\nAurrekoa Previous post: Bilboko kalietan ikusija\nHurrengoa Next post: Eskualdeko 7 gazteren kontrako epaiketa salatzeko manifestazioa Lekitton


Lagun Arteak lidergoa eskuratu du eta Altsasu bosgarrena da - Sakana - Guaixe.eus\nLagun Arteak lidergoa eskuratu du eta Altsasu bosgarrena da\nGuaixe 2018-11-19 13:10\nLagun Artea da erregionaleko liderra.\nErregional maila. 11. jardunaldia: Lagun Artea 5 – Berriozar 0 / Altsasu 0 – Beti Kozkor 0\nErregional mailan dabiltzan talde sakandarrek puntuatzea lortu dute 11. jardunaldian. Batetik, Lakuntzako Lagun Artea taldeak Berriozar hartu zuen Zelai Berrin eta esan beharra dago merezitako garaipena lortu zutela lakuntzarrek, partida goitik behera dominatu zutelako. Unai eta Burillo bikain aritu ziren, eta haiek sortutako jokaldietatik iritsi ziren gol gehienak. Unaik hiru gol sartu zituen, Burillok bat eta Hermosok bat. 5 eta 0 irabazita, 3 puntuak lortzeaz gain, bigarren postutik lehen postura salto egin eta erregional mailako lider da Lagun Artea.\nAltsasuk, bere aldetik, Lekunberriko Beti Kozkor B taldea hartu zuen Dantzalekun. Bi taldeak parez pare aritu ziren eta ez zuten gol aukera nabarmenik sortu. Altsasu partida kontrolatzen saiatu zen, baina ez zuen lortu eta ez zuen apenas arriskurik sortu. Azken 15 minututan gogotsuago aritu ziren altsasuarrak eta gehiago saiatu ziren, baina markagailua ez zen aldatu eta husnako berdinketarekin bukatu zen partida.\nEsan bezala, Lagun Artea da erregional mailako lehen multzoko liderra, 26 punturekin. Bi puntu ateratzen dizkio Barañaingo Lagunak B taldeari. Altsasu, aldiz, bosgarrena da sailkapenean, 18 punturekin. Asteburuan Lagun Arteak sailkapenean zortzigarrena den Beti Kozkor izango du aurkari eta Altsasu sailkapenean bederatzigarrena den Gazte Berriak taldearen kontra ariko da.


Zer gertatzen ari da Venezuelan? - Arrosa\nZebrabidea ARROSA 2019/04/30\nVenezuelara begira dago Euskal Herria ere goizeko gertaeren ondoren. Venezuelako gobernuak estatu kolpea indargabetzen ari dela adierazi du, eta herritarrak mobilizatzera deitu ditu Madurok. Baina zer da gertatutakoa? Zein estenatoki uzten du Venezuelan? Hedabideetatik iritsi diren informazioak sinesgarriak dira?\nAskapenako Izaskun Goienetxearekin hitz egin dugu. Entzun hemen!\nPosted in ZebrabideaTagged #Askapena #estatu kolpea #guaido #leopoldo lopez #maduro #portada #venezuela


← Leizarragaren ‘Testamentu Berria’ erakutsi da Durangoko Kurutzesantu Museoan\nAbenduaren 18an euskararen sintaxi diakronikoari buruzko tesi aurkezpena →\nData: 2017(e)ko abenduak 10 Egilea: Ricardo Gómez\n“- 1571n eginiko edizioaren ale bat utzi die Euskaltzaindiak Gerediaga Elkarteari eta Durangoko Eliza Ebanjelistari.\n– Joanes Leizarraga apaizaren ‘Jesus Krist gure Jaunaren Testamentu Berria’ euskal libururik ospetsuena eta estimatuenetakoa da. Nafarroa oraindik independente baten erregina legitimoak (Joana Albretek) agindu eta sustatu zuen itzulpen hau, eta bertan agertzen da idatzita, lehenengoz, ‘Euskal Herria’ izena.\n– Andres Urrutia: “Liburu hau zoragarria da, sekulako altxorra. Esaterako, euskara estandar antzeko bat egiteko ezagutzen dugun lehen ahalegina da, Albret erregina horretan tematu zelako”.\n– Itzulpen honen hamabi ale inguru baino ez dira ezagutzen munduan, eta Euskaltzaindiak horietako hiru ditu.\n– XVI. mendeko altxorra Kurutzesantu Museoan egon da ikusgai, larunbat honetan.”\ntags: euskara euskararen_historia literatura liburuaren_historia euskaltzaindia\n“Corpus honek unibertsitateko esparru akademikoan egiten den euskararen erabileraren erakusgarri izan nahi du. Corpusa elikatzeko lehen iturria Terminologia Sareak Ehunduz programan parte hartzen duten EHUko irakasleen testuek osatuko dute, alegia, irakasle horiek ematen dituzten irakasgaietan erabiltzen dituzten materialek: irakaskuntza-gidak, apunteak, aurkezpenak, ariketak, praktika-protokoloak eta azterketak.”\ntags: euskara unibertsitatea terminologia datu-basea\nTZOS — Terminologia Zerbitzurako Online Sistema\n“Terminologia Zerbitzurako Online Sistema (TZOS) web aplikazioa EHUko irakasleok komunikazio akademikoan erabiltzen dugun terminologia biltzeko, ikusgai egiteko eta partekatzeko tresna da.”\ntags: unibertsitatea euskara terminologia datu-basea\nArturo Campion Argi izpi bat, foruen itzalaldian – Berria\n“Bigarren karlistaldiaren osteko foruen galerak eragindako astindu kolektiboaren abaroan sortutako belaunaldi emankorraren figurarik garrantzitsuenetako bat izan zen Arturo Campion. Galdutako eskubide historikoen defentsan, ‘Euskal-erriaren alde’ leloa iparrorratz hartuta, bost hamarkadako lan mardul bat utzi zion Euskal Herriari, jorratu zituen atal ugaritan: literatura, historia, antropologia, hizkuntzalaritza, artikulugintza, oratoria eta politika, besteak beste.”\n«Campionek eta haren belaunaldiak urrezko aro bat eman zioten Euskal Herriari» – Berria\n“Arturo Campionen jakin-mina eta, katolikoa izanik ere, zientziari zion atxikimendua: ezaugarri horiek nabarmendu ditu Emilio Majuelok. «Aitortza zabal eta adostua» merezi zuelakoan da, ez izan den ika-mika.”\nArturo Campion eta Eusko Ikaskuntza: aitzindarien historia – Berria


Al-Anon taldea - Wikipedia, entziklopedia askea.\nAl-Anon talde bat Alemanian.\nAl-Anon eta Alateen, elkarrekin, Al-Anon taldea bezala ezagututako nazioarteko erakundea da. Milioi erdia kide baino gehiago dituzte eta alkoholikoen lagunak eta familiak berreskuratzeko hamabi urratsetan oinarritutako programa eramaten dute aurrera. Al-Anon programa helduentzat den bitartean, Alateen programa, bestetik, jende gazteagoarentzat da, 12tik 20 urte arte. Irabazi-asmorik gabeko erakundea da.\nAl-Anon New Yorken 1951. urtean sortu zen eta lehenengo taldea Kalifornian 1957an antolatu zen. Sortzaile nagusietariko bat Lois Wilson (Lois W.) izan zen, Alkoholzale Anonimoak (AA) elkartearen sortzailea izan zen Bill Wilsonen emaztea. Lois Wilsonek zioen alkoholiko bezala berreskuratzeko prozesuan zeuden pertsonen familiak laguntza behar zutela, batez ere familia horiek alkoholismoarekin lotuta zeuden arazoak identifikatzen zituzten neurrian.\n(Ingelesez):  Al-Anonen webgune ofiziala.


Berriak - Hemen Elkartea\n09 - urtarrila 2022\nPosted by : Hemen\nHEMENek parte hartzen duen XEDEBAT lan taldeak crowdfunding tresna elebiduna sortu du (www.xedebat.jadopteunprojet.com), biztanleriak lurralde honi buruzko talde proiektuak ezagutu eta lagundu ditzan. Segurtatu […]\n03 - azaroa 2021\nEnplegu foro desmaterializatua da. Hemen Andere Nahia eta Atelier Lan Berrirekin lankidetzan ari da lanean, bi astetarik 2 orduz enpresak eta hautagaiak konektatuko dituen informatika […]\n02 - azaroa 2021\nKlima Iparraldeko egitasmo kolektiboek beraien crowdfunding plataforma badute: xedebat.jadopteunprojet.com . 3 xede laster aurkeztuak izanen dira. Barnekaldetik hasi eta gune urbanizatuaruntz trantsizio ekologikoa eta […]\nHEMENek galdezketa bat bidali zuen bere sareko enpresei (hirurogei inguru). Honek inguruko enpresen praktikak aztertzea dakar, ingurumenari eta gizarteari dagokionez. Hemenek enpresetan erabilerak ebaluatzea […]\nHemen elkarteak asmatu du eta parte hartzen du Hilabetero irratsaio batzutan Euskal Irratietan. Ideia lan munduaz hitz egitea da, bizilagun guztiek tokiko lan ekintzaileak […]


Eremuz Kanpo: 5. denboraldia 97 Irratian - 97.0 Irrati Librea\nEremuz Kanpo: Eremuz Kanpo: 5. denboraldia 97 Irratian\nMonday November 28, 2016 Eremuz Kanpo News 0\nBerandu, baina bagatoz. Astero zinema, telesail, bideojoko eta orohar ikus-entzunezkoen inguruko orbita eszentrikoak marrazten dituen irratsaioa itzuli da, nobedade batzuekin.\nBaga: film formatotik telesail formatora igaro gara. Saioek orain 20 minutuko iraupena izango dute, eta binge-watching edo atrakoiak hartzeko moduan planteatuta daude.\nBiga: ordutegi berria daukagu. Hemendik aurrera Eremuz Kanpo asteazkenetan 22:00etan entzun ahal izango da Bilboaldeko 97.0 FMan.\nHiga, eta azken aldaketa: hilean behin Bilboko Kafe Antzokian Eremuz Kanpoko Sotoa antolatuko dugula da. Gonbidatu batek (edo gehiagok) zerbait aurkeztuko digute, entzun, ikusi eta gozatzeko. Hemen duzue Ibon Rodriguez musikariak egin zuen lehen saioa:\nHurrengo zita Abenduak 19an izango da, 19:30etan, Beñat Irasuegirekin.\nOngi etorri eremuz kanpora. Eta gogoratu, ez gidatu makinarik saioa entzuten ari zarela!\nLa Memoria: Memoria de las Misiones Pedagógicas Musical Express: MUSICAL EXPRESS


Argitaratu da Administrazio Elektronikoari buruzko Dekretua\nAste honetan argitaratu da Euskal Herriko Agintaritzaren Aldizkarian (EHAA) Administrazio Elektronikoari buruzko otsailaren 21eko 21/2012 Dekretua. Zortzi titulu, bi xedapen gehigarri, xedapen indargabetzaile bat eta bi azken xedapen ditu. Ea lortzen dugun gure administrazioa eraginkorra izatea, eskaintzen dituen zerbitzuak kalitatekoak eta hainbat kanaletatik eskuratzeko modukoak izatea.... (gehiago irakurri)\n2012(e)ko martxoaren 08a\nJustizia.net, Euskadiko Justizia Administrazioaren web atari publikoa, finalista izango da Administrazio eta Erakunde Publikoen IV. @asLAN Sarietan, “Justizia eta Barne Saila” mailan. @asLAN Elkarteak abian jarritako ekimen honek Espainiako Administrazio Publikoan Informazio eta Komunikazio Teknologia berrien (IKT) ezarpen eta erabileran izandako esperientzia arrakastatsuak aitortzea... (gehiago irakurri)\nCubako errepublikako Herriaren Auzitegi Gorenaren lan/ikasketa-bidaia Euskadira\nCubako errepublikako Herriaren Auzitegi Goreneko bi magistratu, Rufina de la Caridad Hernández eta Marily Rafaela Fuentes, Gasteizen eta Bilbon izan ziren otsailaren 22an, 23an eta 24an ikasketa- eta esperientziak trukatzeko-bidaian. Otsailaren 22an eta 23an Eusko Jaurlaritzako Justizia Sailburuordetzarekin bildu ziren eta arreta berezia izan zituzten honako bi gai hauek: Cubako Justizia... (gehiago irakurri)\nAlberto Ruiz-Gallardon Justizia ministroak egun Justizian dagoen desoreka berdintzeko bidea elkarrekin egiteko eskatu dio Eusko Jaurlaritzari. Idoia Mendia Eusko Jaurlaritzako sailburuarekin Euskadiko Justiziaren hobekuntzari buruz egindako batzarraren ostean egin ditu adierazpenok. Ruiz-Gallardonen hitzetan “Justizia Ministerioan badakigu ezin dugula bakarrik lan egin,... (gehiago irakurri)


"Kontrol batekin lesioak ekiditea errazagoa da" - CENTRO GUNA\nLesioaren ikasketetako bat da prebentzioa eta kirolaria arduratsuago bilakatzen du. Hernia diskaleko lesioa izan zuen Eñaut Sorarrainek 23 urte zituela. Pelotari amateurra zen orduan, lorpen handiak erdiesten ari zen (Elgetako lau t´erdikoa irabazi zuen,besteak beste) eta profesional mailara igotzekoa zen ezbeharra gertatu zitzaionean. Kirola uztera behartuta, bost urtez egon zen geldirik. “Urte horietan osteopata baten laguntzarekin lesioa gainditu eta pixkanaka kirola praktikatzen hasi nintzen”. Bizikletarekin hasi zen, mendiarekiko zaletasuna berehala piztu bazitzaion ere. “Oinez lehenik, eta lasterka geroago, goimailako mendi lasterketak egiten hasi nintzen”. Gaur egun ultra modalitateko lasterketetan hartzen du parte Eñautek, hasiera-hasieratik “mediku eta prestatzaileen kontrol batekin”. Hilean behin etortzen da eta betiko gidari duen Ramon Elkoro prestatzaile fisikoarekin aritzen da. Aldian behin izan ditzakeen minetarako gainera, medikuarekin eskatzen du hitzordua. Aurrera egiten ari da, hobera doa, eta aurten lau lasterketetan hartu du parte, bata 65km-koa, 90 km-koa bestea, 100km-koa hurrengoa eta azkenik, 168km-koa (Ehunmila) Beasainen. Hamar urte pasa dira zorigaiztoko lesio hartatik, eta Eñaut “oso pozik” dago kirola maila honetan egin ahal izatearekin.\nTagsCarreras, Lesiones, Prevención


Lorea Ume Dantza Taldekoen koplekin hasi dituzte Gorpuzti jaiak Ibarrangelun - Busturialdeko Hitza : Busturialdeko Hitza\nLorea Ume Dantza Taldekoen koplekin hasi dituzte Gorpuzti jaiak Ibarrangelun\n"Giro ederrean" igaro dute festen lehenengo asteburua, eta hurrengo asteburuan ere badute zegaz gozatu ibarrangelutarrek. Pilota partiduak izango dira zapatuko protagonista nagusiak, eta mendi martxan egiteko batuko dira domekan.\nHerriko Lorea Ume Dantza Taldeko txikien koplekin hasi zituzten jaiak ibarrangelutarrek. “Giro ederrean” igaro dute festen lehenengo asteburua, eta bigarren asteburua gogo berdinekin espero dute.\nDantza taldekoei tokatu zaie aurten pregoia jaurtitzea, eta bertso baten bitartez, asteburu osoko egitaraua errepasatu zuten barikuan. “Aupa Ibarrangelu, hemen batu gara, gure herriko jaiei hasiera ematera” esanez hasi zuten bertsoa, eta gero afalostean bertsoak egongo zirela gogoratu zuten. Hala, iluntzean herriko jende asko batu zen tabernetan, eta txistulari eta pandero joleek girotu zuten Elexalde. Lekitxoko Aittitta Makurra taldeak ere giro “ikaragarria” sortu zuela aitortu dute Jai Batzordeko ordezkariek.\nZapatuan, berriz, Bermeoko Erraldoien eta Buruhandien konpartsaren inguruan ibili ziren txikienak, eta buruhandien aurrean korrika egitea tokatu zitzaien. “Beste urte batez, aurten ere etorri dira, eta giro ederrean murgilduta gintuzten. Oso pozik gaude”.\n165 pertsona herri bazkarian. Eguerdian, baina, herri bazkarian batu ziren 165 pertsona. Ibaetako frontoia bete zuten beste behin, eta Esteibar eta Obietaren musikak bazalostea girotu zien. Aurten, gainera, 1920. urtea baino lehenago jaiotako Ibarrangeluko andren argazkiak batzen dituen erakusketa ikusgai egon zen. “Azoka egunean jarri genuen lehen aldiz, baina berriro atera genuen asteburuan, eta jendeari asko gustatu zitzaion”, diote antolatzaileek. Izan ere, herri txiki batean “denak” ezagutzen dira, eta argazkiko asko herritarren arbasoak dira.\nEgun handia izan zen zapatua, gauean kontzertuekin gozatzeko aukera egon baitzen. Etsaiakeroak, The Riff Truckers eta Joxpa igo ziren Elexaldeko oholtza gainera, eta jendetza batu zen bertan. Herriko tabernariak “pozik” agertu direla diote jaietako arduradunek: “Tabernariak oso pozik daude, The Riff Truckers taldea ikusten piloa jende egon baitzen”.\nDomekan, berriz, herriko dantzarien ikuskizunaz gozatu zuten goizean, eta San Joan bezperako suekin gozatu zuten iluntzean.\nLehen mailako pilota partiduak. Asteburuan ere, badago zer egin Ibarrangelun. Pilota partiduak izango dira protagonistak zapatuan, eta mendi martxa egingo dute domekan.\nGoizean paellak egiteko batuko dira, eta jan ondoren, frontoira joateko deia egin dute antolatzaileek. Bertan, punta puntako pilotarien arteko norgehiagokak ikusi ahalko dira. Emakumezko Bizkaiko Txapeldunek jokatuko dute lehenengo, eta gero gizonezkoen partidua ikusi ahalko dute bertaratzen direnek.\nEmakumezkoetan, Amaia Aldayk eta Gentzane Aldaik Olatz Arrizabalaga eta Ainhoa Ruiz de Infanteren aurka jokatuko dute. Gizonezkoetan, berriz Olaizola IIk Arangurenegaz jokatuko du Victor eta Aretxabaleta markina-xemeindarraren aurka.\nDomekan, berriz, Ibarrangeluko auzoetatik zehar mendi ibilaldia eginez agurtuko dituzte gorpuztiak. Hamargarren urtez egingo dituzte nagusien eta umeen mendi martxak. “Aurreko ibilaldietan beste jende batzea espero dugu, ia 300 partehartzaile inguru”.\n12:00. Paella Txapelketarako izen ematea Elexalden.\n17:00. Pilota partiduak Ibaetan. Umeen esku pilota eta pala partiduak lehenengo. Gero, emakume profesionalen eskupilota partidua, eta bukatzeko gizonezkoena: Olaizola IIk Arangurenegaz jokatuko du Victor eta Aretxabaletaren aurka.\n20:30. Triki poteoa EinGo taldegaz Ibaetan.\n08:30. Mendi martxa luzearen hasiera Elexalden.\n10:30. Mendi martxa laburraren hasiera Elexalden.


Zer da 200EmakumeBizian – 200 Emakumebizian\nZer da 200EmakumeBizian\nPARTE HARTU URRUTITIK\n200EmakumeBizian (200MujeresenBici gazteleraz) Donostian eta Gipuzkoako beste herri batzuetan aurrera eramango den emakume ziklisten topagunea da (Emakume Ziklisten II. Topaketak, 2017ko apirilean Zaragozan izan zena kontutan hartzen badugu). Bera antolaketan bizikletaren sustapenaren alde edota emakume eta gizonen arteko aukera-berdintasunaren alde lan egiten duten elkarte eta instituzioak batu dituzte indarrak:\nDonostiako Kalapie-Hiriko Txirrindularien Elkartea\nBizikume-Mujeres en Bici\nGipuzkoako Foru Aldundiaren Mugikortasuna eta Lurralde Antolaketa Departamentua\nDonostiako Emakumeen Etxea.\nHemen informazio gehiago duzu antolatzaileez.\nTopaketa honen helburu nagusia 200 emakume bizikletaz ibiltzean batzea da, eta horrela bizikletaren 200. urteurrena ospatu. Eta horretarako mota eta adin guztietako emakumeekin elkartzea nahiko genuke, batzen gaituena azpimarratuz: bizikletaz biltzen diren emakumeak izatea. Batzuk agian ia egunero ibiltzen dira eta beste batzuk oso aldika hartzen duten bizikleta; batzuk lanera doaz bizikletaz eta beste batzuk oporretan edota paseoan erabiltzen dute soilik. Batzuk ordu asko bizikleta gainean ematen duten kirolariak izango dira, eta beste batzuk tarteka erlaxatzen direnak bizikleta gainean\nizango dira. Batzuk gazteak izango dira eta bete batzuk agian ilobak dituzte dagoeneko. Guztiak dira ongietorriak 200EmakumeBizian honetara.\nZuekin guztiekin nahi dugu bizikletan ibili, alde batera utzita zein nolako bizikleta-mota duzun. Beraz, ekarri zure bizikleta, edozein dela: paseokoa, errepidekoa, mendikoa, fixie,… agian alforjak eramaten dituzu, edo saskia, poltsa zure bizikleta tolesgarrirako, pedal automatikoak edo tija teleskopikoa.\nUrriaren 1ean, iganderako, hiriko ibilbide erreza prestatu dugu denok batera egiteko (espero dezagun 200 biltzea), hala nola beste hiru irteera osagarri zehatzagoak goiz horretan lehenago egiteko, gehiagotan ibiltzen diren horientzat eta kilometro batzuk gehiago egin ahal izateko. Azken hauek hiru modalitatetan banatuko dira: mendiko ibilbidea, errepideko ibilbidea, eta hiri-arteko ibilbidea baina bizikletarako bideetatik. Topaketaren jomuga izango da emakume ziklista guztiak elkartzen direnean Donostiako kaleetatik ibilbide komun horretan.\nBukatzeko, herri bazkaria izango dugu gelditu nahi duen ororentzat, baldin eta garaiz apuntatzen bada (irailaren 23ra arte).. Ekitaldi nagusia batera izango den emakumeen bizikleta-martxa bada ere, irailaren 30ean larunbatean ere tailerrak, mahai-inguruak eta zikloturisten esperientziak izango ditugu Donostiako Emakumeen Etxean.\nEz da beharrezkoa apuntatzea 200EmakumeBizian irteera bateratura joateko, urriaren 1ean eguerdiko 12:30etan biatuko dena Alderdi Ederretik (Donostia). Topaketeten gainontzeko aktibitateetarako inskripzioa egin beharko da.\n200EmakumeBizian zure zain dago, etor zaitez gurekin bizikletaren 200. urtebetetzea\n© 2018 200 Emakumebizian


Aste Santuan burutu genuen bidaiaren errepasotxo bat\nDarahli Elkartea 2015 api 23 Zumaia\nAste Santuan burutu genuen bidaiaren errepasotxo bat egin zuten atzokoan elkarteko Jon Urbieta eta Iker Aizpuruak etb2ko "Sin ir más lejos" saioan. Hemen ateratzen diren irudi horietaz ...\nErabakitzeko eskubidearen oihalak ehuntzen\ngureeskudago 2015 api 23 Zumaia\nHerriko hainbat taldek hartu dute parte Gure Esku Dagoren ekimenean. Argazkiz osatutako bideo honetan ikus ditzakezue zumaiarrek ehundutako oihalak.\nShakti Olaizolaren 'Irakurriz' antzezlana, ostiralean, Liburuaren Egunaren aitzakian\nBaleike 2015 api 22 Zumaia\nOstiral honetan (apirilak 24), Liburuaren Egunaren aitzakian, antzezlan berezi bat ikusteko aukera izango da 18:30etik aurrera Oxford aretoan. Shakti Olaizolak 'Irakurriz' antzezlana aurkeztuko du....\nBIDEOA: Banderaren jaitsiera\nBaleike 2015 api 20 Zumaia\nRepetizioak ere topera gozatzeko aukera izan da, ostiraletik igandera, nahiz eta atzo gauean jendeak oraindik parrandarako gogoa zuen. Jende asko bildu zen kofradia aurrean, banderaren jaitsieran z...\nZer gertatu zen benetan San Telmoren irudiarekin?\nBaleike 2015 api 18 Zumaia\nBurua puskatu zitzaiola, lurrera erori eta txiki-txiki egindako gelditu zela, norbaitek justu-justu airean hartu zuela... Hamaika bertsio entzun ditugu kalean egunotan. Atzo, Bertsotan Jai saioan, ...\nBaleike 2015 api 17 Zumaia\nLau eguneko jaiak ez dira nahikoa zumaiarrentzat, ez behintzat santelmoei dagokionez. Ajeak atzean utzi dituztenek berriro festa giroan murgiltzeko aukera izango dute gaur hasi eta igande gauerdira...\n'Frio en julio' pelikula emango dute gaur zine forumen\nBaleike 2015 api 16 Zumaia\nOstarrenak antolatzen duen zine forum saioan 'Frio en julio' izeneko thrillerra ikusteko aukera izango da gaur, 22:00etatik aurrera, Aita Mari zinean.\nBIDEOA: Banderaren igoera kofradian\nBaleike 2015 api 13 Zumaia\nAntonio Larrañaga arrantzale ohiak igo du aurten San Telmoren bandera kofradian, danborradak San Telmoren martxa jotzen zuen bitartean.\nSantelmoak 2015: Zumai txarangaren diana\nZumai txarangaren dianak esnatu du herria santelmoen lehen igandean.\nSan Pedro Txikiren ahotsek eman diote hasiera santelmoei\nBaleike 2015 api 10 Zumaia\nHainbat urtetan San Pedro Txiki eta Txikienak abesbatzaren kontzertuaren esku izan da San Telmo jaien hasiera eta aurten ere hala izan da.\nEneko Dorronsororen 'Xalbador. Izana eta izena' emango dute gaur ETB-1en\nBaleike 2015 api 02 Zumaia 1\nEuskal Herriko zenbait aretoan aurkeztu ondoren, gaur izango du telebistan estreinaldia Eneko Dorronsororen 'Xalbador. Izana eta izena' pelikula dokumentalak. 22:45ean izango da ETB-1en\nZine karteldegia: 'Calvary' eta 'Home'\nBaleike 2015 mar 31 Zumaia\nAsteburu luze honetan bi pelikula emango dira Aita Mari zinean. Helduentzako 'Calvary' filma irlandarra eta haurrentzako marrazki bizidunen 'Home'.\nIkusleek 'Mommy' pelikula hautatu dute zine forum saiorako\nBaleike 2015 mar 26 Zumaia\nZine forumeko neguko txandako pelikulen eskaintza aurkeztu zuenean, Ostarrena zine klubak ikusleen esku utzi zuen txanda horretako azken saioan emango zen pelikularen hautaketa. Ikusleek beraien ir...\nM&J Ikastetxea “Zure janaria ez da hondakina" bideo lehiaketako irabazle\nMaria eta Jose ikastetxea 2015 mar 25 Zumaia\nBIDEOA: Ostiralean doaz Darahliko kideak Tindoufera\nDarahli Elkartea 2015 mar 25 Zumaia\nHiru egun besterik ez dira falta Zumaiako Darahli Elkartea Saharako errefuxiatuen kanpalekuetara abiatzeko. Bertan, astebete igaroko du eta guztia ondo baldin badoa, 2012an burutu genituen antzeko ...\nBIDEOA: Jendetza Zumaian Korrika\nBaleike 2015 mar 23 Zumaia\nBideo honetan ederki ikusten da atzo Zumaian Korrikarekin bat egin zuen jendetza. Erribera kalea gainezka!\nBIDEOA: Korrika Zumaian, furgonetatik\nKorrikak Zumaian egindako bide osoa jaso du Hamaika Telebistak Korrikaren furgonetatik.\nJon Urbieta 2015 mar 23 Zumaia\nBIDEOa: Hartu parte Astinduren Show Musikalean\nBaleike 2015 mar 21 Zumaia\nAstindu Dantza Elkartea ikuskizun musikala ari da prestatzen. Parte hartu nahi badezue, martxoaren 24an, 26an eta 31n proba dezakezue, 20:00etan Torreberrin.\nZine karteldegia: 'El negociador' eta 'Yugo eta Lala'\nBaleike 2015 mar 19 Zumaia\nLau eguneko asteburu luzean bi pelikula ikusi ahal izango dira Aita Mari aretoan. Helduentzat El negociador emango dute, ostegunetik astelehenera; haurrentzat, Yugo eta Lala, euskaraz.


Iker Serranok Bidasoako taldeari agur esan dio denboraldi amaieran – Irunero\nBidasoak Sacyr Asobal Ligako txapeldunorde titulua lortu du. Iker Serrano Bidasoko kapitainak hurrengo denboraldian kluba utziko duela iragarri zuen martxo amaieran. Fraikin Granollers taldearen aurka azken partidua jokatu aurretik, jokalari urretxuarrak talde irundarrean orain arte izandako ibilbidea errepasatu du.\nGranollersen aurkako neurketa Bidasoarekin Artalekun jokatuko duzun azken partidua izango da, ezta?\nBai, egia esan, pena ematen dit Bidasoarekin jokatuko dudan azken partidua izango delako. Oraindik erronka polita dugu aurretik. Granollersen aurkako partidua presio handiko partidua izango da. Gu haiek bezala oso talde ona gara eta orain arte taldeak kluba egoera onean dagoela erakutsi du, nahiz eta aurreko partiduan Cuencako taldearen aurka galdu.\nHurrengo partidua irabazteak garaipenak ligako bigarren postua ziurtatuko luke?\nOrain dela 2 urte garaipen hori lortu genuen eta izugarrizkoa izan zen. Aurten osasun krisialdiak baldintzatutako urte berezia da, baina momentuz ondo goazela uste dut. Zorte oneko bolada daude eta uste dut denboraldian zehar hainbat bolada on izan ditugula. Granollersen aurkako partidua gutako askorentzat azken partidua izango da eta, gainera, Artalekun jokatuko dugu, beraz, oraindik bereziagoa izango da. Era berean, arerioarengatik ere partidua berezia izango da, Granollers gure atzetik dabilelako, baina oraindik hiru partidu jokatu behar ditu. Hala ere, igande arratsaldean bigarren postu hori gure egitea espero dugu.\nZure agurraz gainera, Sergio de la Saludek eta Adrian Crowleyek ere taldea utziko dutela iragarri dute?\nBai, belaunaldi aldaketa bat izan daiteke. Baliteke klubak horrelako zerbait behar izatea, izan ere, aurten adinaren bataz bestekoa igo dugu eta esperientziaren aldeko apustua egin dugu. Klubak eta taldeak odol berria behar dutela uste dut eta gu Bidasoakoak izango gara beti. Naturaltasunez hartutako erabakia izan da eta erabaki onena izatea espero dugu.\nBidasoan klubaren bigarren taldetik eman zenuen jauzia, ezta?\nBigarren taldearekin Lanzaroten nengoela deitu ninduten hegazkin bat hartu behar nuela esanez Bartzelonako taldearen aurka jokatzeko. Bat-batean niretzat idoloak izan jokalarien aurka jokatzeko deitu zidaten, beraz, egun oraindik ilusioz gogoratzen dudan zerbait da. Hala ere, jada aspaldiko kontua da eta horren ostean Bidasoarekin beste hamaika bataila bizi izan ditut, beraz, oso urruti ikusten dut.\nBidasoara itzuli zinenean, taldea egoera konplexuan aurkitu zenuen?\nLehenengo bi urteak zailak izan ziren, bigarren mailatik lehen mailara igotzea lortu genuelako. Dena den, denboraldi-aurre horietan parte hartu zuten kirolariak goraipatu nahiko nituzke, izan ere, Asier Aranburu eta etxeko beste jokalarien lanari esker lortutako zerbait izan zen. Klubaren desagerpena saihesteaz gainera, berriro ASOBALera itzultzea lortu zuten eta. Nire momentua iritsi zela uste nuen eta taldera itzuli nintzen lehen bi urteetan uste dut asko lagundu nuela, nire profesionaltasuna eta esperientzia aintzat hartuta.\nOrain dela bi urte txapeldunorde titulua lortzea izugarria izan zen, ezta?\nBai, amets bat izan zen. Klub batek fitxatzen zaituenean eta talde batean jokatzen hasten zarenean, beti horrelako zerbaitekin amesten duzu. Hau da, Artaleku beteta ikustea eta zure izena nola oihukatzen duten entzutea. Azken finean, amets txiki eta politak dira eta azkenean errealitate bihurtzea lortu genuen. Taldean etxeko jende asko ginen eta identitate aldetik ohore bat izan da. Gure aurrean genuen aukera ikusteko gai izan ginen eta gutxi dira aukera hori izan duten jokalariak.\nBidasoak oraindik identitate eta etorkizun hori mantentzen du?\nNik uste horrela izan beharko luke, esperientziak hori erakusten baitu. Kluba Europan ibili zen garai haietan taldean etxeko jendea zegoen. Oreka mantentzea zaila izan daiteke, baina oso filosofia polita dela iruditzen zait eta horrela jarraitu behar duela uste dut. Nire ustez, etxeko jendea ondo zainduz gero, Bidasoak etorkizunean arrakastak lortuko ditu.\nAurrekoan Bidasoa ahalik eta egoera onean utzi nahi zenuela aipatu zenuen. Horrek taldeari diozu maitasuna adierazten du?\nBai, azken finean, nire kluba da. Niretzat Bidasoan jokatzea futbolean dabilen norbaitentzat Realean jokatzea bezalakoa izan da. Bost urteko bigarren esperientzia honetan eta harrobiko urteetan Irungo jende askorekin jokatu eta haietatik ikasteko aukera izan dut.\nGaur egun pibote lana Julen Aginagalderekin partekatzen duzu?\nBai, aspalditik ezaguna dut. Kadete nintzenean eta jubenilekin jokatzen nuenean Julen jada Bidasoan zegoen. Orduan niretzat izugarrizko jokalaria zen, beraz, oso urte polita izan da berarekin azken urte hau partekatu ahal izatea.\nEgun oraindik harrobian klubeko lehen taldera iristeko ilusioa lantzen dela uste duzu?\nBai, noski. Azkeneko hiru urteetan bide horretan pausu handiak eman direla uste dut. Egun, klubaren lehen eta bigarren taldearen artean dabiltzan bospasei jokalari daude eta uste dut atzetik gehiago etorriko direla. Bigarren taldeak lehenengo nazionalera igotzeko helburua du eta lorpena klubarentzat garrantzitsua izango litzatekeela uste dut.\nZein mezu bidaliko zenieke zaleei klubaz agurtzeko?\nMezu laburra izango da. Eskerrak eman nahiko nizkieke, Bidasoan nire lehen eta bigarren aroetan ondo zaindu nautelako. Uste dut hemendik aurrera Irundik ikusiko garela, Irun nire etxea balitz bezala maite dudalako.\nPosted in KirolakTagged ASOBAL liga, bidasoa, eskubaloia, Iker Serrano, irun, irunero, Txapeldunorde


RBELA (ORBEL HAIZEA SLU) natur eta kultur arloan jarduera eta zerbitzu turistikoak eskeintzen dituen enpresa da, Nafarroko Gobernuak errejistratua eta baimendua, eta Beintzako Aterpetxea kudeatzen duena, bere jarduera aunitzen abiapuntua delarik.\nHonez gain, ORBELAk beste enpresa batzuekin elkarlanean turismoko, hezkuntzako eta aisiarako hainbat egitasmo garatzen du, gehienetan Bidasoako bailaran eta bere inguruan garaturik.\nBeintzako Aterpetxean ostatutako taldeei zuzendua:\nEskolak: 2-5 egunetako egonaldiak.\nAisiarako taldeak, hainbat egunetako egonaldiak.\nFamiliak eta bestelako taldeak (asteburuak eta festa egunak).\nUrte sasoia: martxotik abendura.\nGutxieneko taldea (eskolak edo aisiarako taldeak):25 lagun (txikiagoak, kontsultatu).\nSartzen da: lo egitea eta mantenua pentsio osan (familiak eta antzeko taldeetan, pentsio erdiko aukera), antolatutako jarduerak eta AZ eta asistentzia aseguruak. Jardueratik kanpoko begirale laguntzaileak kontratatzeko aukera.\nMikel Albisu, mendiko gidari laguntzaile profesionala eta UIMLAko bazkidea (Union of International Mountain Leader Associations) zure gidaria izanen da, banakako edo egun batzuetako egitarauetan antolaturiko ibilaldietan: PIRINEO BERDEA.\nEuskararen erabilpena sustatzeko udalekuak. Gazteak adin ezberdinetako txandetan eta A, B eta D hizkuntz ereduetan antolatzen dira.\n31753 Beintza-Labaien (Nafarroa)\nTfnoa. 948 450 014


Sopelako Udala - Maiatzaren 25ean "Nómadas en la arena" dokumentala estreinatuko da Sopelan\nSopela. Bizkaia. 2018ekoekainaren18a\n2018ko Sopelako Jaietako programa\nBehin betiko kalifikazioak: Kultura, Aisialdi eta ...\nJaietako programaren aurkezpena bertan behera gera...\n2018ko Udalekuetarako zozketa\nErtzaintzak herritarrak ohartarazi nahi ditu “be...\n2018ko ekaineko agenda kulturala\nEl Columpio Asesino eta la Sra. Tomasa taldeek agu...\nAdierazpen instituzionala: Israelek palestinar her...\nAdierazpen instituzionala: LGTBIfobiaren aurkako e...\nOsoko bilkura maiatzaren 31n\nZu hemen zaude: Hasiera Albisteak Maiatzaren 25ean "Nómadas en la arena" dokumentala estreinatuko da Sopelan\nMaiatzaren 25ean "Nómadas en la arena" dokumentala estreinatuko da Sopelan\nDatorren maiatzaren 25ean, osteguna, arratsaldeko 19:00etan “Nómadas en la arena” izeneko dokumentala estreinatuko da Kurtzio Kultur Etxean. Panda Raid Bizkaia taldeak Panda Raid lasterketan bizitako 10 egunetako abentura eta 5.000 kilometroko ibilbidea jasotzen duen dokumentala.\nPanda Raid urtero Marokon Panda zahar baten egiten den distantzia eta erresistentzia handiko rally amateur solidarioa da.\nPanda Raid Bizkaia proba horretan parte hartzeko elkartu ziren 6 lagunek osatutako taldea da. Bere bidaiaren helburua materiala (arropak, zapatak, jostailuak, material didaktikoak,…) beharrizanak dituzten herrixketara hurbildu ahal izatea da. Bidaia beraiek gaituriko hiru Seat Pandetan egiten dute.\nEstreinuan bertan dokumentalaren protagonistak izango dira. Sarrera librea izango da.\n2018eko ekainaren 16a\nHurrengo esteka honetan 2018ko Sopela eta Larrabasterrako jaietako programa deskargatu ahal izango duzue: http://www.sopelaudala.org/index.php/es/documentos/cat_view/12-kultura-eta-asialdia-cultura-y-ocio\n2018eko ekainaren 08a\n2018ko ekainaren 6an Sopelako Udalak beste urte batez antolatutako Udalekuetarako zozketa egin zen Kurtzio kultur etxean. Udaleku irekien lehenengo, hirugarren eta laugarren txandaren eta sur udalekuen lehenengo eta bigarren txanden zozketak egin dira. Zientzia udaleku, Musikaz Blai, Summer Camp eta udaleku irekien 2. txandaren kasuan ez da beharrezkoa izan zozketarik egitea, beraz, izena eman...\n2018eko ekainaren 05a\nEkainak 3-10-17-24 EUSKERAZ OLGETAN Ordua: 12:00-14:00 Tokia: Jauregizar plaza (euria egitekotan: Kurtzio Kultur Etxea) Euskaraz Ekainak 3 XVIII TXORI KANTARIEN TXAPELKETA Ordua: 8:30 Tokia: Antzar Potzu Antolatzailea: Txori Lagunak Euskadi Ekainak 3 VII DUATLOI TXIKIA Ordua: 10:00 etatik aurrera Tokia: Udaletxeko plazan 1-14 bitarteko haur eta gezteentzat Antolatzailea: Hirubi Triatloi...\nEl Columpio Asesino eta la Sra. Tomasa taldeek agurtuko dute uda Sopela Kosta Festen\nIrailaren 20tik 23ra izango da, eta jarduera eta kontzertu guztiak doan eskainiko ditu barriro 10 talde eta DJ arituko dira orotara, tartean Travellin´Brothers Little Band, Grises, Liher, The Icer Company, Moonshakers, Zazkel, Melenas eta Dj Tirry&Teri Surfaz eginiko laburmetraiak aurkezteko epea zabalik da dagoeneko, irailaren 2ra arte hartuko baitira lanak Jaialdiaren laugarren edizioak...\n2018eko maiatzaren 24a. Musikanp ekimenean parte hartzeko izen-emateak maiatzaren 31ra arte zabalik\n2018eko maiatzaren 09a. Ostiral honetan, Paddam bikoteak musika frantsesa ekarriko du Sopelara\n2018eko maiatzaren 04a. Maiatzaren 6an, Udaberri Jaia Sopelan\n2018eko maiatzaren 02a. Udalekuak 2018, irekita izena emateko epea\n2018eko apirilaren 27a. 2018ko maiatzeko agenda kulturala\n2018eko apirilaren 16a. Luzatuta jaietako kartel lehiaketan parte hartzeko epea\n2018eko ekainaren 15a. Behin betiko kalifikazioak: Kultura, Aisialdi eta Komunikazioko teknikari laguntzaileak\n2018eko ekainaren 13a. Jaietako programaren aurkezpena bertan behera geratzen da\n2018eko ekainaren 08a. 2018ko Udalekuetarako zozketa\n2018eko ekainaren 06a. Ertzaintzak herritarrak ohartarazi nahi ditu “besarkada solidarioaren“ bidez adineko pertsonei egiten zaizkien lapurretez\n2018eko ekainaren 06a. Sopelak emakumearen garapen soziolaborala eta profesionala sustatu du\n2018eko ekainaren 05a. 2018ko ekaineko agenda kulturala\n2018eko ekainaren 05a. El Columpio Asesino eta la Sra. Tomasa taldeek agurtuko dute uda Sopela Kosta Festen\nBerri gehiago: Sopela Aisia eta Kultura Hiritarren Segurtasuna Gizarte ekintza eta berdintasuna Aisia eta Kultura


Europako airelineen bidaiari-kopurua %4,5 hazi da | Consumer\nEuropako airelineen bidaiari-kopurua %4,5 hazi da\nJaitsi egin da etxeko hegaldien eskaria, eta hazi egin da ibilbide labur eta ertaineko bidaiena.\nEuropako airelineek 343,6 milioi bidaiari garraiatu zituzten 2006an, aurreko urtean baino %4,5 gehiago, Europako Airelineen Elkarteak atzo emandako datuen arabera. Okupazio-faktorea %76,5ekoa izan zen, 0,6 puntu portzentual gehiago.\nBidaiarien zirkulazioak, eskariaren arabera neurtuta, %5,2 egin zuen gora joan den urtean; kopuru horri esker, aiolineen eskaintzaren %4,4 hazi zen aurreko ekitaldiarekin alderatuta.\nEtxeko hegaldiek emaitza txarragoak izan zituzten, nahiz eta bidaiarien trafikoa %1,6 igo zen 2006an, 109,3 milioi erabiltzaileraino; ibilbide labur eta ertaineko hegaldietan, berriz, eskaria %6,2 igo zen (169,8 milioi), eta ibilbide luzekoa, %5 (64,42 milioi).\n2006ko abenduan, Europako airelineek garraiatutako bidaiarien kopurua %4,3 igo zen aurreko ekitaldiko hilabete berarekin alderatuta, eta 25,7 milioi erabiltzaile izatera iritsi zen.\nEskariaren arabera, zirkulazioa %5,6 igo zen hilabete horretan; eskaintza, berriz, %4,6 igo zen 2005eko hilabete berarekin alderatuta. Aireontzien okupazioa %74koa izan zen, 2005eko abenduan baino 0,8 puntu handiagoa.\nairelineak eskari pasajeros-eu


Ekonomia berdea: zaharrak berri – Aldiri Ekonomia berdea: zaharrak berri – Aldiri\nEkonomia berdea: zaharrak berri\n2012-06-29 aldiri Iruzkin bat\nEkaineko Elhuyar aldizkarian erreportaje oso interesgarria argitaratu dute “ekonomia berdea” deitu dutenaren inguruan. Kontzeptu hori izan da, hain zuzen, Rio+20 biltzar esanguratsuaren gakoa, baina aditu askok etengabeko garapenaren mitoaren irudi-garbiketa bat baino ez dela salatu dute.\nUnai Pascual ekologia-ekonomialari gasteiztarrak azaldu duenez, hainbat pentsalarik eta ekonomialarik, “baita Nobel saria jaso duen ekonomialari batek ere [Joseph Stiglitz-ek]“, BPGaren etengabeko hazkundea fetitxismo bat dela esan dute. “Eta benetan da droga bat bezala. BPGarekiko mendekotasuna daukagu, petrolioarekiko mendekotasuna dugun bezalaxe. Eta oso zaila da, mendekotasun bat duzunean, ereduz aldatzea egun batetik bestera. Horregatik, beharrezkoa iruditzen zait trantsizio bat egotea, eta nire ustea da oraintxe hasi behar dugula. Planteatu behar dugu zer eredu ekonomiko eta sozial behar dugun, lortu ahal izateko ekonomia-sistema bat ekosistema globalaren barruan modu orekatuan funtzionatuko duena. Horretarako bidean, desazkundea izan daiteke tresna bat“.\nErreportajearen zati bat hemen ikus daiteke.\nBide batez, Aldiriren 12. zenbakia “Berde berdea” deituko da, eta, besteak beste, gai hauen inguruan arituko da. Parte hartu nahi baduzue, bidali e-mail bat aldiri@ueu.org helbidera.\nSailkatugabeak desazkundea, ekonomia\nPrevious Article← 10. zenbakia: “Energia ON”\nNext ArticleBilboko Mariaren Bihotza plaza: taupada biziak auzoan →\nElhuyar aldizkariko harpidedunak ez direnek abuztutik aurrera irakurri ahal izango dute erreportaje osoa.


Zurztasuna (zurtzak) – Gizapedia\nHaur zurtza edo umezurtza guraso bat (zurztasun sinplea) edo biak (zurztasun absolutua) hilda dituen haurra da. Haur uzurtzaren egoera zurztasuna edo umezurztasuna da. Arrisku psikosozial larrian dagoen kolektiboa da, pobrezia arriskua eta eskola arazoak izaten dituzte. Kaleko haur bilakatzea, eta ondorioz eskaletzan edo prostituzioan jaustea, izan da zurtz pobreen irtenbide ohikoa, historian zehar eta egun ere herrialde azpigaratuetan. Umezurztegi edo umezurtz-etxeak izan dira kasurik onenean, erakunde erlijiosoek kudeaturik gehienetan, familia gertukoak haurraren zaintzaz arduratzen ez zenean, haur umezurtzen hazkuntzaz eta hezkuntzaz arduratu direnak. Instituzio horiek gabezia asko zituzten ordea, eta ez zioten haurrari eskaintzen familia baten baitan aurki dezakeen sostengu emozionala. Egun, adopzioa eta harrera-familiak izaten dira haur hauei eskaintzen zaizkien irtenbide instituzionalak, bi gurasoak galdu eta gertuko familiarrik ez dagoenean, eta laguntza ekonomikoa eta psikosoziala guraso bakarra hil denean. Herrialde aurreratuetan, umezurtzek pentsio bat jasotzen dute estatuaren aldetik, Espainian zurtzak 22 eta 24 urte bete arte luzatzen dena, zurtasuna sinplea edo absolutua den.\nHiztegia: ingelesez, orphanhood (orphans); gaztelaniaz, orfandad (huérfanos).


"Emakumeak askatasunez eta baldintza hobeetan aukeratzeko gai izan daitezen dihardugu” - Revista Emakunde AldizkariaRevista Emakunde Aldizkaria\n19/04/2021 | 0 iruzkin\nBerdintasunaren aldeko 2020ko Emakunde saria Askabide elkarteari egokitu zaio. Irabazi-asmorik gabeko entitatea da eta 1985a geroztik Euskadin prostituzioan aritzen diren edota gizarte-bazterketako egoeratan dauden emakumeen alde lan egiten du. Mirian Santorcuato da, 2009tik, elkartearen presidentea. Historian lizentziatua, laneko orientaziora bideratu du bere ibilbide profesionala, eta boluntario-lanean uste oso-osoa dauka. Askabidek berrogei boluntario inguru ditu eta beste hogei lanbide-profil ezberdinekin, hala nola psikologoak, hezitzaileak edota gizarte-langileak.\nNola jaso duzue Berdintasunaren aldeko Emakunde saria?\nSari guztiak dira garrantzitsuak, baina honek balio handia dauka Emakunde bezalako erakunde baten babesa dakarrelako. Askabide osatzen dugun pertsona guztiontzat sari bat jasotzea lanean jarraitzeko beste bultzada bat da, gutaz gogoratzen direla eta egiten duguna aitortzen dutela esan nahi duelako.\nElkarte moduan instituzioen eta herritarren aldetik aitortuak sentitzen zarete?\nBai, Bizkaiko Foru Aldundiarekin, Bilboko Udalarekin eta Eusko Jaurlaritzarekin asko lan egiten dugu. Bestalde, gure elkarteak dohaintzak eta lankidetza puntualak jasotzen ditu eta oso ondo datozkigu.\nGizarteak oro har ikusi nahi ez duen errealitate izaten jarraitzen al du prostituzioak?\nBaietz esango nuke, baina halako kontraesan bat ematen da. Demanda asko duen jarduera da eta negozio izugarria du atzean, baina inork ez dio gaiari heldu nahi, ezkutatuta bezala geratzen da. Gure ustez, nolabaiteko moral bikoitza edo hipokresia dago, sexu-gaiak baitira. Nahiz eta, beharbada, gure emakumeekin ez den gertatzen, babes falta handia eta bazterketa-profil altua baitute. Baina egia da oso zaila dela prostituzioaren gaiari heltzea.\nLaguntza ematen diozuen emakumeen babesgabetasun horrek indarkeriaren aurrean are kalteberagoak bihurtzen ditu?\nBai, eta indarkeriaren prebentzioa da, hain zuzen, gure lerro estrategiko nagusienetako bat. Emakumeen kontrako indarkeria garrantzi handiko arazo soziala baldin bada, kolektibo honetan badirudi batzuetan justifikatu egiten dela. Eta hori onartezina da. Horregatik da gure emakumeekin lantzen dugun gaia; izan ere, jakin behar dute inork ez duela eskubiderik haiek erasotzeko, nahiz eta batzuetan ez da ulertu nahi prostituta batek sexu-erasoa jasan duela adieraztea. Aldez aurretik adostutako zerbitzu bat da eta ezin da behartu emakumeak egin nahi ez duena egitera, pertsonaren duintasuna, justizia eta printzipio etikoak baitaude jokoan.\nBaina zaila al da argitara ateratzea?\nBai. Eta horrek kezkatzen gaitu, ezkutatuta geratzea. Gainera, nolabait modu klandestinoan lan egiten duen kolektiboa da, oso emakume markatuak dira, ez dute inolako prestigio sozialik; beraz, nor arduratuko da emakume horiek indarkeria pairatzen badute? Erraza da indarkeria pairatzea eta argitara ez ateratzea, emakume horiek ez baitute salaketarik jarriko, paperik ez dutelako, ez dakitelako edota ausartzen ez direlako.\nZer egoeratan iristen da Askabidera prostituzioan aritzen den emakume bat?\nAskotan lehenengo kontaktuak emakumeari entzutera mugatzen dira. Gure harrera zentroko kafetera beti dagoela martxan esaten dugu. Beti dago kafe bat hitz egitea nahi duen emakume batentzat. Askotan, etorri, hitz egin eta badoa. Eta hori asko da. Izan ere, pertsona askok behar dutena da entzunak izatea, baloratuak sentitzea, norbaitek jaramon egitea eta erantzun atsegin bat jasotzea. Hortik aurrera, ikusten dugunaren arabera. Premia batzuk oso markatuta datoz; izan ere, batzuetan Aldundiaren diagnostiko bat dago eta badute ibilbide bat zehaztuta. Beste batzuetan, ordea, abokatu baten premia dutelako etortzen dira, edo psikologoarekin saio bat edo antolatu dugun ikastaro batean parte hartu nahi dutelako. Erakartzen joateko tresnak dira eta gauza gehiago lantzen joan ahal izateko.\nLan horren barruan sartzen al da euren bizitzei beste norabide bat ematen saiatzea?\nAtetik sartzen direnean, Askabiden ez ditugu sekula epaituko esaten edo egiten dutenagatik. Berdin zaigu prostituzioa utzi nahi dutela esaten badigute edo inoiz ez dutela pentsatu uztea. Zer behar duzu, zer nahi duzu, zertan lagun diezazukegu, besterik ez. Oso arraroa da hasieratik onartzea prostituzioa utzi nahi dutela, baina beste aukera batzuk ikusten joaten dira, beste bide batzuk. Asmoa da emakumeak askatasun handiagoz eta baldintza hobeetan aukeratzeko gai izatea.\nEmakume batek bere autoestimua berreskuratzea izan daiteke zailagoa harentzat baliabide zehatz bat bilatzea baino?\nBai. Emakume asko etortzen da premia oso oinarrizkoekin, jatekoa eta ostatua, esaterako. Lehenengo, hori konpondu behar da. Baina gizarte-langileak oso ondo ezagutzen du eremu hori eta badaki nori deitu eta nora joan. Arazoa da emakumeak oso kaltetuta datozenean. Bizi dituzten egoerak hain dira zailak -ez dute paperik edo ez dute hizkuntza ezagutzen- non batzuetan haien balioen eskala eta gurea ez datoz bat. Harremanak, afektibitatea, bizitzarako gizarte-trebetasunak, guk barneratuta ditugun gauzak onartzea zaila da haientzat. Hori guztia landu egin behar da, ondo gizarteratzea lortu arte.\nOrain COVID da; lehen HIESa, adikzioak edo krisia Gizarte osoarentzat arazo erkideak dira, baina prostituzioaren eremuan askoz ere eragin handiagoa dute…\nBai, kalteberenei eragiten diete, koltxoi gutxien duten pertsonak direlako, B planik ez dutelako, ezer gabe geratzen direlako. Gizartearen babesik ez izateaz gain, bakarrik daude, asko kanpotarrak dira eta oso zaila da dena.\nPandemiarekin, emakume askok, gainera, ezin izan du lanik egin. Nola eragin dio Askabideren lanari osasun-krisi horrek?\nEmakume askori buruz ez dugu ezer jakin, ez baitzegoen modurik harremanetan jartzeko. Askok ezin izan dute lan egin, haiek ere beldur zirelako. Eta lan egiten ez baduzu ez daukazu diru-sarrerarik. Oinarrizko premiei erantzuteko egoera oso zailak egon dira. Askabideko hezitzaileak bai egon dira adi harremanetan egon ahal izan garen emakumeekin. Janaria banatu da, diru-laguntzak eman dira eta Caritas bezalako beste entitate batzuekin kudeatu da. Lan ikaragarria egin du Caritasek. Babes emozionala emateko eta ziurgabetasuna kudeatzeko lana egin da, etorkizunean zer gertatuko beldur zirelako.\nEremu honetan ere immigrazioak gero eta presentzia handiagoa du?\nBai. Ehuneko oso altua da. Batez ere, afrikarrak eta latinoamerikarrak dira. Ekialdeko Europakoak ere badaude, eta arabiar kulturakoak ere ikusten hasi gara. Iristen diren etorkinek dituzten arazo guztiak gehitzen zaizkie emakume horiei: bazterketa, zailtasunak laguntzekin, dokumentazioa, baimenak edo etxebizitza.\nAskabidek hiru hamarkada baino gehiago daramatza emakumeen kolektibo horri laguntzen. Nola baloratzen duzu oraingo etapa hau?\nUne bakoitzak izan du berea. 1997an Askabidera iritsi nintzenean, Gorteetako klub batzuk ixten hasi ziren, droga-arazo asko zeuden, auzoa desegiten hasi zen eta emakume etorkinak iristen ziren. Gero, une batzuetan prostituzio asko egon ondoren kaleetan, etxebizitzetara joan ziren. Nolanahi ere, historiak erakusten digu prostituzioan aritzen diren emakumeak beti izan direla kolektibo kaltebera, zailtasun handiak dituena, eta inor ez da kolektibo horretaz arduratzen.\nBezeroei zuzendutako kanpainak egin dituzte, eta pertsonen salerosketa salatzera bultzatzen dutenak ere.\nBai. Bezeroekin preserbatiboaren erabilera landu da; izan ere, gauza jakina eta oinarrizkoa dirudien arren, egiaz ez da horrela. Bestalde, indarkeriaren prebentzioan ere lan egin da. Pertsonen salerosketarena, beste dimentsio bat da, delitu argi baten aurrean gaude. Gure lerro nagusietako bat da, baina diskrezio handiz jokatzen dugu emakumeen segurtasunagatik\nElkartean martxan jarri dituzuen programetatik, zein nabarmenduko zenuke?\nAgenteen programa, non Askabideko hezitzaile batek eta prostituzioan aritu diren hiru emakumek parte hartzen duten. Klubak edo pisuak bisitatzen dituzte edo kalean dauden emakumeengana hurbiltzen dira. Enpatia- eta konfiantza-maila altua lortzen dira. Baina kontua ez da emakumeak ezertaz konbentzitzea, baizik eta hemen gaudela eta laguntzeko gaudela jakinaraztea. Gainera, beste programa bat ere nabarmenduko nuke: Maki Makeda Afrikako arropa-dendarekin zerikusia duena eta gizarteratzera eta laneratzera bideratuta dagoena. Pandemiak bete-betean eman badigu ere, orain maskarak egiten ari gara denda bizirik mantentzen saiatzeko eta jantzigintza eta salmenta lehenbailehen berraktibatzeko.\nAskabideren barruan ba al dago prostituzioaren legezkotasunari buruzko eztabaidarik?\nBai. Elkartearen barruan sentsibilitate desberdinak daude eta sarri eztabaidatzen eta hitz egiten dugu horri buruz. Askabideren aberastasuna bere pluraltasunean datza. Badira batzuk abolizionistak direnak eta beste batzuk legeztatzearen aldekoak, baina guztiaren gainetik, emakumea jartzen dugu erdigunean. Gure zeregina da haiei laguntzea, ahalduntzea, ateak irekitzea, aukerak eskaintzea, trebatzea eta erabakiak hartzeko eta gizartean hobeto kokatzeko baliabideak ematea. Askabiden daukagun helburua ez da bi iritzi-korronte horietan lan egitea, baizik eta aurrean dugun errealitate zehatzari erantzutea. Uste dugu oso garrantzitsua dela lerro ideologikoagoak izatea eta esku-hartzea goragotik markatzea, bestela ez da konponduko. Errealitate horren aurrean ezin ditugu begiak itxi, eta uste dugu Askabidera iristen den emakume bakoitzarekin lan eginez aurrera egingo dela.\nErantzunik gabe ra(etara) ““Emakumeak askatasunez eta baldintza hobeetan aukeratzeko gai izan daitezen dihardugu””


IBAIAK BERE ZUZENDARITZA-BATZORDEA BERRITU DU - ibaia\nIBAIAk joan den urriaren 16an egin zuen Ezohiko Batzar Nagusian, Zuzendaritza Batzordea berritu zen. Azken hilabeteetan egindako jardunen eta abian jarrita dauden proiektuen balantzea ere egin zen.\nElkartearen gobernu-organoa honako bederatzi enpresa hauen ordezkaritzek osatzen dute:\nTXINTXUA FILMS – Marian Fernández (Presidentea)\nBALEUKO – Idurre Cajaraville\nHorrela, elkarteak ikus-entzunezkoen ekoizpenaren hainbat arlotako profesionalak gehitu ditu eta elkartearen helburuekin bat datorren ikuspegi berri bat eman zaio: Leire Apellanizek (Sr&Sra), Aritz Morenorekin batera, enpresa bat sortu zuen 2013an. Enpresa horrekin ospe handiko jaialdietan parte hartu zuten film luze arrakastatsu batzuk ekoitzi eta zuzendu zituen, hala nola El último verano, Mudar la piel, Las letras de Jordi eta Ventajas de viajar, en tren, besteak beste. Gaur egun, enpresa hori Una Ballena film luzea egiten ari da. Film horren zuzendaria Pablo Hernando izango da eta protagonista Ingrid García Jonhson; era berean, Chema García Ibarraren lehen film luzea, Espíritu sagrado izenburua izango duena, filmatzen ari da. Aitor González de Langaricak (Area Audiovisual), bestalde, lantalde moldakorra du, ikus-entzunezkoen alorrak eskaintzen duen edozein esparrutan proiektuei aurre egiteko aukera ematen diona, enpresa pribaturako nahiz erakunde publikoetarako lanak eginez. Nabarmentzekoak dira eduki historikoko dokumentalak (En busca de la Ciudad Perdida edo La batalla de Vitoria). Gaur egun, La Ciudad Revolución enkarguzko dokumentalean gidoilari eta zuzendarikide lana, Northabout. Contra el cambio climático, Muerte en Amara eta Bromo, ‘el agente Gernika’ dokumental propioen ekoizpenarekin uztartzen ari da.\nMarian Fernández elkartearen presidenteak, egungo Zuzendaritza Batzordearen eta IBAIAko langileen izenean, eskerrak eman nahi izan dizkie kargua uzten duten kideei enpresa elkartuen interesen defentsan emandako denborarengatik eta azken urteotan egindako lanarengatik, eta aipamen berezia egin nahi izan dio Joxe Portelari (Abra Prod), zeina hamabi urtez jarraian elkartearen buru izan den, Fernando Sa Casadori (Srec) Donostiako Lau Haizetara Dokumentalen Koprodukzio Foroari egindako ekarpenarengatik eta Iñaki Gómezi (IBAIAren lehen presidentea), zeinak Irusoineko lantaldetik aldendu arren, bere ekoizle-lanarekin jarraituko duen. Era berean, elkarteak sektorean egiten duen lanaren garrantzia nabarmendu du, eta bizi dugun garai zail honetan enpresen ahalegina, konpromisoa eta erantzukizuna azpimarratu ditu.\nSartu berriekin eta aurreko Batzordeak egindako lanari jarraikiz, elkartearen helburu hurbilekoenak jarriko dira eta gure sektoreak aurre egin behar dien erronka korapilatsuei aurre egiteko oinarriak ezarriko dira.\n← DONOSTIAKO LAU HAIZETARA DOKUMENTALEN KOPRODUKZIO FOROAREN XVI. EDIZIOA\n’La trinchera infinita’ filmak Espainia ordezkatuko du Oscar sarietan →


Landarte programa martxan paratzeko bildu dira Zubietan - Malerreka - Erran.eus\nLandarte programa martxan paratzeko bildu dira Zubietan\nTtipi-Ttapa 2021-05-27 18:00\nProiektua martxan paratu dute eta bitartekariak eta herritarrak hartu-emanean ariko dira hemendik aurrera.\nMaiatzaren 25ean, joan den asteartean, Landarte programaren aurkezpena izan zuten Zubietan. Nafarroako Gobernuko Kultura Sailak sustatzen duen proiektua aurkezteko, museoen zerbitzuko Mikel Ozkoidi, kultur ekintza zerbitzuko Lorenzo Garcia eta beste bi bitartekari bertaratu ziren herrira eta zenbait herritarrek parte hartu zuten.\nLehenbiziko bilkura horretan, programaren nondik norakoak azaldu zituzten eta horren bidez arte-kultura garaikidea herri txikietara hurbiltzeko nahiaz aritu ziren. Bide hori, ordea, ez da nolanahikoa. Prozesu bat garatuko dute eta azken ekoizpena, oraindik zer den ez dakitena, adostuko dute. Bitartekariak herritarrekin elkarrizketak izanen dituzte, informazioa bilduko dute, eta horren arabera artista bat aukeratuko dute. Artistaren eta herritarren elkarlana beharrezkoa izanen da proiektua garatzeko, azken batean «herriak berak nahi duen» proiektua garatuko baitute.\nAurkezpen bileraren ondotik, bitartekariak herrian barna ibili ziren eta zenbait herritarrekin solastatzeko aukera izan zuten. Prozesua abiatu dute eta ekainean, berriz ere, bitartekariak etorriko dira, elkarrizketak egiten segitzeko.


psikologia Archives - Page 4 of 8 - Zientzia Kaiera\nfisika genetika psikologia\nJende askok uste du, norberatik aparte “neu” bat existitzen dela eta horri arima esaten diote. Egia esan, gizaki guztiok gara gu geu hautematen diharduten garunak. Jesus Zamora Bonillak azaltzen digu: Why people believe in the soul (& 3): How does […]\nJosu Lopez-Gazpio Gizakiok geure inteligentzia zenbatekoa den aurresateko gaitasuna dugu, eta modu nahiko zehatzean egiten dugu, gainera. Besteen adimena zenbatekoa den jotzeko gaitasuna ere badugu, eta horretarako ez dugu informazio asko behar, ikerketek adierazi dutenez. Hala ere, normalean norberaren adimena […]\nastronomia ingurumena medikuntza meteorologia osasuna psikologia teknologia\nUxue Razkin Psikologia Zer da hobe seme-alabak izatea ala ez izatea? Mundu akademikora iritsi da eztabaida hau. Ameriketako Estatu Batuetan egin duten ikerketa batean ondorioztatu zuten apur batez hobeto bizi zirela seme-alabak zituztenak. Beste ikerketa batean 161 herrialdeko datuak aztertu […]\nJuan Ignacio Pérez Iglesias Zer da hobe, seme-alabak izatea ala ez izatea? Haurrek onurak ekartzen dizkigute ala buruhausteak? Hobeto bizi dira seme-alabak dituztenak, ala seme-alabarik ez dutenak? Hau guztia eztabaidagai izan da, kalean, familian zein kuadrillan, baina era berean mundu […]\ninformatika komunikazioa meteorologia psikologia\nJuanma Gallego Sare sozialetan zabaldutako milioika mezu aztertuta, ondorio garbia atera dute ikertzaileek: eguraldiak eragina dauka gizakien gogo-aldartean. Eguraldi ona egiten duenean zoriontsuagoak gara. Euria edo hotza egiten duenean, berriz, kexu mintzatuko gara igogailuan norbaitekin topo egitean. Zentzuduna dirudi, logikak […]\nantropologia biologia emakumeak zientzian ingeniaritza kimika medikuntza paleontologia psikologia zoologia\nUxue Razkin Astronomia Aurora taupakarien sorreraren mekanismoa argitzea lortu dute zientzialariek. Nola sortzen dira argi ikusgarriak? Testuan azaltzen zaigu: Eguzki haizeak bidalitako partikulak Lurraren eremu magnetikoaren poderioz planetara inguratzen dira, eta “autobide” magnetiko horren bitartez atmosferara heltzen dira. Bertan dauden […]\nGarapen kognitiboa bultzatzeko gurasoen eta seme-alaben arteko interakzio egoki hutsa ez da nahikoa, beharrezkoa da familiako giro emozionala kalitatekoa izatea, familia ingurunearen kalitateak lehen haurtzaroko garapen kognitiboan duen eragina aztertu duen ikerketa baten arabera. Haurren garapenaren lehen urteen garapen kognitibo […]